
RIJEČ UREDNIKA 


USKRS 


Pred nama je Uskrs. Nadam se da 
ćete ovaj sveti blagdan provesti u miru, 
u krugu obitelji, okruženi ljubavlju i 
zadovoljstvom. Za mene će ovo biti 
vjerojatno radni blagdan, s obzirom da 
od svih kolega iz redakcije jedino ja 
živim u Zagrebu. Oni za Božić i Uskrs 
obično odu svojim kućama u Brod, 
Osijek ili Imotski, a radimo mi koji 
smo iz Zagreba. 

Sjećam se tako zgode od prošlog 
Uskrsa: izašla sam u trgovinu i za 
sobom zalupila vrata redakcije. Poslije 
se ispostavilo da sam na stolu 
zaboravila ključ - i redakcije, ali i svoje 
kuće. Na sreću, ostavila sam prozor 
otvoren, pa sam blagdane provela - 
ulazeći kroz prozor?! Susjedi, a 
posebno njihovi gosti bili su 
zaprepašteni. Da mi izlaženje bude 
lakše, sa svake strane zida stavila sam 
po jedan stolac. Na isti način u kuću su 
ulazile i iz nje izlazile i moje pudlice, 
ali i gosti koji su došli čestitati 
blagdan. 

To je bio najsmješniji blagdan koji 
pamtim. 

Inače, Uskrsa se uvijek sjetim po 
onom krasnom običaju polivanja. 
Dakle, u mom kraju (Bačka Topola) 
katolici Mađari i po koji Bunjevac 
njegovali su običaj polivanja. Tada 
država nije dozvoljavala službeno 
slavljenje vjerskih blagdana, pa je 
ponedjeljak bio radni dan. Ja sam, 
stjecajem okolnosti, u školu uvijek išla 
poslijepodne, pa su tako u našu kuću 
dolazili fino obučeni dječaci, s 
bočicom kolonjske vode. Mojoj majci 
je to bilo veoma drago, a mi smo 
prešutno znali da se o tome u školi 
NEĆE govoriti. Čak ni "najboljoj 
prijateljici" ili "drugu s kojim sjediš u 
klupi". 

Kad sam 1985. godine počela raditi 
kao novinar, većina u našoj izdavačkoj 
kući bila je katoličke vjeroispovijedi 
(Mađari, Slovaci i ja Hrvatica), pa smo 
kolektivno slavili sve blagdane. Onda 
smo na posao uskršnjim ponedjeljkom 
mi - djevojke - donosile kolače i meso, 
a dečki su donosili kolonjske vode. 
Zanimljivo je da su ovaj običaj 


prihvatile i naše kolegice pravoslavne 
vjeroispovijedi, koje su nas pozivale na 
svoje krsne slave, pa smo tako svi 
slavili sve. Zato su nas kasnije sve 
otpustili i rastjerali. Moju kolegicu 
Gordanu neki je luđak izmasakrirao za 
vrijeme rata, a njenu sestru Slavicu 
ubio iako je bila u devetom mjesecu 
trudnoće. Optužili su ih da su iz istočne 
Hercegovine (odakle su bile rodom) 
omogućile bijeg muslimanskih obitelji, 
što kao Srpkinje navodno nisu nikako 
smjele napraviti. 

Zašto ovo pišem? Nije mi namjera 
nikoga rastužiti, nego je riječ o nečemu 
drugom: naime, u ovom broju 
donosimo razgovor s gospodinom 
Matom Jurićem, koji je s vlasnikom 
tvrtke u kojoj je zaposlen službeno 
boravio u Novom Sadu i Subotici, pa je 
iskoristio priliku da posjeti i svoje 
rodno mjesto. 

Pitala sam ljude koji u svojim 
mjestima nisu bili od kada su se 
doselili, da li bi voljeli ponovo tamo 
otići. Većina u prvi mah kaže da ne bi 
voljela više otići, a kada malo 
razmisle, kažu da bi voljeli otići obići 
groblje, i vidjeti neke dobre ljude koje 
su poznavali. 

Ja ne znam što bih rekla: tamo gdje 
sam živjela, nema više onih dječaka 
koji su mi dolazili u polivače, jer su se 
razišli kada je počeo rat. Otišli su, jer 
nisu željeli ratovati za ciljeve 
kojekakvih bolesnih umova. Voljela 
bih vidjeti kolegicu Gordanu, obići 
grob njene nesretne sestre i nerođenog 
djeteta, utješiti njihovu nesretnu 
majku, ali, pitam se, imam li pravo 
uznemiravati njihovu bol. 

Zanimljivo je da tamo ljudi 
naveliko gledaju HTV. Ne zovu me 
telefonom, ali mi poručuju po mojoj 
majci da gledaju emisije u kojima 
sudjelujem, da prate konferencije za 
tisak na kojima postavljam pitanja. 
Jedna je susjeda rekla da plače kad god 
me vidi. 

S obzirom da kao politički 
komentator učestvujem isključivo u 
TV emisijama s političkom tematikom, 
jasno mi je da oni "prijeko" pomno 
prate politička zbivanja kod nas, 


očekujući valjda, da će opet sve biti 
kao prije, da će ovo biti jedna država. 
Koliko vidim raspoloženje naših 
najviših političkih dužnosnika, od 
takvih želja nema ništa. Srbija se očito, 
probudila iz pijanstva, pitanje je samo 
kako će podnijeti mamurluk. 

Jedna me gospođa, kad je čula da 
pripremamo novi broj Zova Srijema 
zamolila: "Molim Vas, nemojte samo 
da u ovom broju bude ponovo neka 
Miloševićeva slika!" U vrijeme kada 
pišem ovaj uvodnik, na TV Dnevniku 
čujem vijest da je Milošević uhićen. 
Zbog čega je uhićen, kako je uhićen, 
da li je uhićen ili se predao sam, uopće 
mi nije važno. Važna je samo jedna 
notorna činjenica: uhitio _ ga je 
NJEGOV narod, koji će mu i suditi. U 
ovom broju donosimo članaka o 
sotonizmu i masoneriji, a u kome nam 
je pomogao nekad beogradski slikar, 
danas Zagrepčanin i Rovinjac Miro 
Glavurtić, jedna od najvećih 
poznavatelja ovih mračnih tema. U 
razgovoru za Zov Srijema, gospodin 
Glavurtić je ispričao kako se Milošević 
i njegova supruga uopće nisu ustezali 
da posegnu i za okultnim i sotonskim 
"uslugama", da bi ostvarili svoje 
ciljeve. Sada je očito, Đavo došao po 
svoje. 

Vesna Kljajić 

Beščani u Zagrebu 








BILI SMO _BEZ GLASA I ZAŠTITE 


U crkvi sv. Klare u Zagrebu, 25. 
veljače 2001. god. služena je sveta misa i 
održan skup Srijemaca iz Beške. Hrvati iz 
Beške u Srijemu u zadnjih deset godina 
raselili su se u više od četrdeset mjesta 
diljem Hrvatske i inozemstva. U Zagrebu, 
u naselju Sveta Klara ima desetak obitelji 
iz Beške. Njih redovito okuplja Udruga 
Srijemaca i Klub Beščana, koji ima 
sjedište u naselju Sveta Klara. 

Povod za ovo okupljanje je dolazak 
prečasnog Božidara Lusaveca, sadašnjeg 
župnika u Beški, koji je obilježio 
desetljeće svog župnikovanja u Boeški i 
Srijemu. Uz Beščane naseljene u 
zagrebačkoj okolici, bili su i Ivan Bonus, 
pučki pjesnik i Josip Bartulinčić, član 
ekumenskog vijeća Župe sv. Klara. 

Prečasni Božidar Lusavec prisjetio se 
veljače 1991. kada je iz Osijeka došao u 
župu Svete male Terezije u Beški. U to 
vrijeme već se osjetio strah i pritisak na 
srijemske Hrvate. Započeo je i rat u 
Hrvatskoj. Oko pedeset bombi bacili su 
"neindeficirani počinitelji" na hrvatske 
kuće u Beški. Bilo je batinanja, prijetnji, 
saslušanja... Do sada je iz Beške iselilo 
1450 osoba, odnosno 310 obitelji. Kako je 
kazao župnik Lusavec, često su srijemski 
Hrvati bili bez glasa, zastrašeni, ali i bez 
zaštite od Republike Hrvatske. Iako je 
biskupija đakovačko - srijemska dosta 
pomogla, često je i ona šutjela o napadima 
na srijemske Hrvate. 

No izgleda da bolja vremena dolaze i 
za Hrvate u Srijemu. Crkva u Beški je 
obnovljena, sagrađen je novi zvonik, 
kojeg je 1997. godine blagoslovio kardinal 
Vinko Puljić. Dosta su pomogli i 
negdašnji  Beščani, raseljeni diljem 
Hrvatske, koji održavaju vezu sa 
zavičajem. 

Župnik Lusavec naglasio je kako je 
zahvalan svima koji su pomogli i pomažu 
srijemske Hrvate. Desetljeće njegovog 
rada bilo je s dosta križeva. Iako se u 
Srijemu osjeti asimilacija Hrvata, većina 
Beščana i Srijemaca ostala je vjerna često 


jedinoj uzdanici, Katoličkoj crkvi, koja ih _. 


je održala na stoljetnim hrvatskim 
prostorima 
foto i tekst: B. Cavar 





ZOV SRIJEMA 3 





i 


: 2 
NASA ZAJEDNICA iv) 

SLUŽBENONM POSJETU NOVOM SADU: 


PROSJEČNA PLACA 190 MARAKA... 


-Gospodarska — komora — Grada — Zagreba 
organizirala je poslovni sastanak u Privrednoj 
komori Novog Sada i Subotice. Ispred našeg 
poduzeća uključili smo se gospodin Ante Plivelić 
kao vlasnik poduzeća i ja. Cilj puta bilo je sklapanje 
veza između naših i vojvođanskih 
gospodarstvenika. Imali smo nekoliko razgovora s 
vojvođasnkim gospodarstvenicima koji se bave 
proizvodnjom i preradom voća i povrća, jer je to 
djelatnost koja nas zanima. Isto tako, i u Subotici 
smo već i ranije imali određene kontakte s našim 
ljudima koji žive u tom kraju a bave se proizvodnjom 
jabuka. To su bili uglavnom pripremni razgovori. 

*Što pretpostavljate, kada bi _surandja mogla 
zaživjeti i kako izgleda njihova privreda u odnosu 
na našu, u Hrvatskoj? 

- Njihovo je gospodarstvo zadnjih godina 
uglavnom propalo, pa sada poduzmaju mjere za 
njegovim oživljavanjem - privatizacijom i ulaskom 
inozemnog kapitala, pa im je i interes da naši 
gospdarstvenici poduzmu neka ulaganja u njihovo 
gospdoarstvo. 

* Kako su izgledali neposredni kontakti - jesu 
li se spominjali ratni događaji? 

- Oni su, jasno, prešućivali stvari koje su se 
dogodile. Njima je kao poduzetnicima interes da se 
nešto napravi na području gospdarstva i to je i bila 
glavna tema razgovora. Upoznali smo se i s 
njihovim intencijama da se u tom smislu izmjene i 
neki zakoni koji bi omogućili sigurnost inozemnih 
ulaganja, koje bi prilagodili europskim tržištima. 

*Kako izgleda svakodnevni život - kako "diše " 
ulica? 

- Mi smo uglavnom prošli Novi Sad i Suboticu. 
Na prvi se pogled ne može mnogo toga ni procjeniti: 
vidi se da je grad živnuo, bilo je lijepo vrijeme, pa je 
bilo dosta ljudi na ulicama. Određene pomake ili 
nazadovanje na prvi pogled nismo uspjeli analizirati, 
ali smo iz razgovora s ljudima saznali da je njihovo 
ekonomsko stanje uistinu teško i da će trebati puno 
vremena da se sve to oporavi. 

*Kolika je tamo prosječna plaća? 

- Prosječna plaća iznosi negdje oko 150 maraka, 
a ima dosta tvrtki koje plaće uopće ne isplaćuju. 
Neki se i čude kako mnogi ljudi rade i više potroše 
na put do posla nego što zarade. 

*Jeste li posjetili svoju rodnu Bešku? 

- Iskoristio sam priliku, pa sam jedno popodne 
otišao u Bešku. Obišao sam selo, župnu crkvu, ulicu 
u kojo sam živio i groblje na kome mi je pokopan 
otac. Ovo je bio iznenadni posjet, kao i put u Novi 
Sad, pa pa nisam psihički pripremio. Otišao sam u 





Mato Jurić, Ante Plivelić i Antun Volarić poslije 
dugo vremena pred katedralom u Novom Sadu 


svoje mjesto prvi puta nakon 10 godina, pa je bilo i 
treme i uzbuđenja. Mučila me i neizvjensot, no na 
sreću, nije bil onikakvih neugodnih iznenađenja. 

*Što kažu mještani, kako su es snašli oni koji 
su došli umjesto nas koji smo otišli? 

- Vrijeme je bilo kratko, pa nisam mogao puno o 
tome ni razgovarati. Znam samo da postoji distanca 
između starosjedilaca i ovih novih koji su došli. 

*Što kažu Hrvati, što kaže velečasni Božidar 
Lusavec? 

- Susreo sam se s našim velečasnim i drago mi 
je da sam ga mogao obići u Beškoj. Kad će doći 
vrijeme da će se tamo moći normalno ići, ovisi o 
političkim dogovorima. Među običnim pukom 
postoji želja da komunikacija između ljudi teče 
nesmetano. Jasno da će uvjek biti određenih 
poteškoća, jer vrijeme koje je iza nas nije bilo ni 
malo lagano, tako da će to još dugo ostati prepreka 
za normalno kretanje ljudi, roba i kapitala. 

Vesna Kljajić 

VOJVOĐANI PIŠU O SEBI 


VOJVOĐANI NA DNU ŽIVOTA 


U poslednjoj deceniji, koja se 
poklapa sa osnivanjem i vladavinom 
Socijalističke partije Srbije, prosečan 
Jugosloven, ne računajući stanovnike 
Kosova i Metohije, ostao je "kraći" za 
10.000 američkih dolara, ili skoro 
20.000 nemačkih maraka. Vojvođani su 
izgubili najviše, jer su imali najbolju 
startnu poziciju u odnosu na ostale 
građane sadašnje Jugoslavije. 

Prema procenama Branka 
Radulovića, člana Grupe 17 nezavisnih 
ekonomista, Srbija i Crna Gora su od 
1990. do kraja 1999. izgubile, ni manje 
ni više nego 82 milijarde dolara, ne 
računajući u tu cifru ogromnu ratnu štetu 
od prošlogodišnjih bombardovanja. Za 
toliko bi u međuvremenu bio veći 
ostvareni društveni proizvod zemlje da 
je, kojim slučajem, i u SR Jugoslaviji 
rastao istim tempom kao u Sloveniji. 

Propadanju nikad kraja 

Umesto toga, konstatuje Radulović, 
društveni proizvod SRJ padao je u 
proseku sedam procenata godišnje, što je 


i najrečitiji "indikator propadanja", 


odnosno = "efikasnosti" = vladavine 
socijalista, pod čijom je dirigentskom 
palicom Srbija ostvarivala 


.y._ ... 


Ne računajući Kosovo, SRJ je 1991. 
ostvarila društveni proizvod od preko 24 
milijarde dolara, ili skoro duplo više od 
Slovenije. U međuvremenu, "dežela" je 
uspela da ga poveća na oko 20 milijardi 
dolara, a kod nas je prošle godine pao na 
tek nešto iznad 14 milijardi, ili za 10 
milijardi dolara manje nego 1991. Samo 
u poslednjih 12 meseci, društveni 
proizvod po glavi stanovnika SRJ, bez 
Kosmeta, smanjen je sa 2.100 na 1.700 
dolara. Poređenja radi, u godini kada je 
SPS počeo  decenijsku vladavinu, 
prosečan Jugosloven imao je na 
raspolaganju 3.200 dolara godišnje. 
Slovenci su, pak, uspeli svoje sledovanje 
da povećaju sa oko 8.500 na gotovo 
10.000 dolara. 

Još drastičnije su razlike u prosečnim 
primanjima. Dok je pre jedne decenije 
prosečan Slovenac zarađivao oko tri puta 
više od zaposlenih u Srbiji i Crnoj Gori 
(550 prema 170 maraka), sada je taj jaz 
gotovo  učetvorostručen.  Poslednjeg 
meseca prošle godine prosečna plata u 
Sloveniji iznosila je oko 1.100 maraka, u 


Crnoj Gori 161, a u Srbiji svega 88 DM. 
U međuvremenu prosečna zarada u 
"deželi" je udvostručena, a u Srbiji 
prepolovljena. 

Da su Vojvođani izvukli relativno 
najdeblji kraj svedoči podatak da je u 
severnoj pokrajini društveni proizvod po 
glavi stanovnika pre dve godine iznosio 
za sadašnje prilike teško dostižnih 2.600 
dolara. To je bilo za 500 dolara bilo od 
proseka za celu zemlju, a više nego pet 
puta veće sledovanje nego na Kosovu, 
gde je ta "porcija" bila svega 470 dolara. 
Stanovnike žitnice očito je zadesila jedna 
od najgorih kletvi: "dabogda imao, pa 
nemao". 

Podatak da se u ovoj zemlji moglo 
Živeti i sa 470 dolara po glavi 
stanovnika, za koordinatora G 17, dr 
Mlađana Dinkića, ujedno je i dokaz da 
još ima manevarskog prostora za dalje 
propadanje! Uostalom, konstatuje on, 
čak i ako se ove godine industrijska 
proizvodnja poveća za 10 procenata u 
odnosu na lane, biće to 70 odsto manje 
nego što je domaća industrija proizvodila 
1989. To, upozorava Dinkić, znači da 
ćemo ostati na dnu ambisa, čak i ako se 
ostvari dvocifreni rast. No, malo je 
ekonomista koji su voljni da se opklade i 
u jedan dinar da će se to i desiti. 

"Bermudski trougao"' 

Malobrojni stranci koji su proteklih 
godina posećivali našu zemlju nisu 
mogli čudom da se načude kako građani 
u ovakvom ambijentu uspevaju da 
sastave kraj s krajem. Njima, 
jednostavno, nije jasno kako građani, 
čija su primanja sa nekadašnjih 700, pa i 
1.000 maraka — mesečno — svedena 
praktično na socijalu, tolerišu nezadrživo 
propadanje. Po mišljenju Radulovića, 
jedan od razloga zbog kojeg su 
Jugosloveni kako-tako uspeli da prežive 
trebalo bi tražiti u relativno dobroj 


startnoj poziciji od 3.200 dolara 
društvenog = proizvoda po = glavi 
stanovnika. 


Socijalno nezadovoljstvo, ipak, 
presudno je nestajalo u svojevrsnom 
"bermudskom trouglu". Poljoprivreda i 
elektroprivreda, grane koje su 
potrošačku korpu punile po relativno 
pristupačnim cenama, u priličnoj meri su 
amortizovale neraspoloženje 


stanovništva, smatra = Radulović. 


Kontrola cena je drugi element 
"bermudskog trougla", a treći ugao 
predstavlja "siva" ekonomija, sa 
učešćem od skoro 50 procenata ukupnog 
društvenog proizvoda zemlje. Zbog 
kontrole cena poljoprivrednih proizvoda, 
karakteristične za gotovo = čitav 
desetogodišnji period, poljoprivreda, a 
samim tim i veliki broj Vojvođana, 
dovedeni su do prosjačkog štapa. Gotovo 
identična — situacija je i sa 
elektroprivredom. Ove dve grane, naime, 
zadržale su nivo proizvodnje iz 1990, a 
poljoprivreda ga je čak povećala za oko 
pet procenata, dok je industrija smanjila 
proizvodnju na trećinu. 

U ekonomiji, međutim, nema 
besplatnog ručka. Ono što se ne plati na 
mostu, mora se platiti na ćupriji. Ipak. 
država je račun za održavanje socijalnog 
mira "galantno" isporučila 
proizvođačima, čije cene uporno 
kontroliše, terajući ih u ambis. U 
međuvremenu je u iste svrhe vešto 
koristila i bankarski sistem, pretvarajući 
sve veći broj banaka u, kako to ističe dr 
Boško Živković, svojevrsne "zombije". 
Većina domaćih banaka, naime, i ne 
zaslužuje da se nazove takvim imenom, 
jer od njih potencijalne štediše beže kao 
đavo od krsta. Uostalom, treba li bolji 
dokaz za ovu tvrdnju od podatka NBJ da 
je 31. decembra 1999. prosečna dinarska 
štednja po glavi stanovnika SRJ iznosila 
manje od jedne nemačke marke! U 
odnosu na 1990. ukupna dinarska 
štednja, preračunata u devize, smanjena 
je sa 255,7 na svega šest miliona DM. 
Istovremeno, istu sudbinu doživela je i 
devizna štednja, koja je sa 821,7 svedena 
na tričavih 7,6 miliona DM, ne 
računajući, naravno, dug države prema 
"starim" štedišama od preko 6,5 milijardi 
maraka. Ovakav rasplet, nezavisno od 
toga što su građani izgubili poverenje u 
bankarski = sistem, = nedvosmisleno 
ukazuje i na stepen osiromašenja 
građana. Pri tome u zabludi su svi koji 
misle da smo dno već dodirnuli. I od 
goreg može gore, poručuju ekonomisti. 


Milan Pomoriški 

Prosečna dinarska štednja po glavi 

stanovnika SRJ 31. decembra 2000. 

iznosila je manje od jedne nemačke 
marke 

BOŽO MARENDIĆ, PREDSTOJNIK VLADINOG UREDA ZA PROJEKT SUKCESIJE BIVŠE SFRJ 





Razgovor s Božom 
Marendićem, predstojnikom 
Vladinog Ureda za projekt 


sukcesije bivše SFRJ započeo je 
vrlo ugodno i neformalno: saznali 
smo da je od Slavonskog Broda i 
da je kao i svi Slavonci veliki 
ljubitelj konja, da ih je odgajao, sa 
njima radio. Priču o konjima morali 
smo ostaviti za neku drugu priliku, 
jer je tema intervjua bila vezana za 
pokretanje sukcesije bivše države, 



















. 7 Ka 


a koji je opet oživio nakon 
promjene vlasti u Srbiji. 

*Koji se datum uzima kao onaj 
od kojega se polazi u sukcesiju 
bivše države? 

- Savezna država je propala, a 
za sukcesiju je po načelima 
međunarodnog prava relevantan 
datum kad je počela propadati. Mi 
smo se dogovorili - a dogovor 
moram priznati, nije išao lako, za 
datum 31. lipnja 1991. godine. 
Kako je raspadanje proces, može 
se reći da je taj proces završen 
27.lipnja 1992. godine, kada je SR 
Jugoslavija proglasila svoj novi 
Ustav - poznati "Žabljački". S 
datumom kada je SFRJ počela 
propadati, bivša SR Hrvatska ima 
pravo kao nasljednica, ali isto tako 
mora preuzeti i određene obveze. 
Razgovori o nasljeđivanju bivše 
države započeli su praktički krajem 

1991. godine u okviru Haaške 
konferencije, a organizirano od 
strane međunarodne _zaje- 
dnice koja taj posao 
koordinira od svibnja 

1992. godine, kada je 

osnovana Međunarod- 

na konferencija o 
bivšoj — Jugoslaviji. 
Ona je organizirala 
tijela za pojedina 
pitanja, a jedno 
vrijeme se 


PD m a 


MIROVINA iZ SRJ 


problematikom sukcesije bavila i 
radna _ grupa za ekonomska 
pitanja, tako da je prvi inventar o 
imovini i obvezama bivše države 
napravila ta Ekonomska grupa. 
Prezentirane rezultate prihvatila je 
Grupa za sukcesiju koja radi dan 
danas. 

* Tko sačinjava te grupe? 

- U svim grupama delegati su 
zemalja slijednica SFRJ. 

*Kako nastupa Jugoslavija? 
Kao SRJ ili kao Srbija i Crna 
Gora? 

- Budući da je projekt sukcesije 
pod međunarodnom kapom, a 
međunarodno pravo osnov za 
rješavanje problema, po tome 
međunarodni subjekt nije Srbija, 
nije Crna Gora, nego je to SRJ. 
Tako je bilo od 1992. godine - 
delegacija SRJ predstavlja i jednu i 
drugu republiku. 

*Ovo pitam, jer me zanima 
kako _ Milo _ Đukanović misli 
odvajati Crnu Goru od Srbije, što 
intenzivno najavljuje? 

- On najprije mora izboriti 
interno priznanje _i priznanje 
međunarodne zajednice, da bi 
postao međunarodni subjekt i 
onda bi svoja prava po osnovu 
nasljeđivanja bivše države 
ostvarivao samo sa Srbijom, a ne i 
sa ostalim nasljednicama. 

*Kako se servisiralo vraćanje 
dugova i ostale obveze koje je 
SFRJ imala prema 
međunarodnoj zajednici za sve 
ovo vrijeme od 1991. godine do 
danas? 

- Poznato je da je SFRJ sve 
vrijeme trajanja imala problema sa 
likvidnošću prema inozemstvu. 

*Unatoč bajkama da je "kod 
Tita sve fantastično štimalo", a 
danas ne štima ništa? 

- Postoje neke procjene u 
Hrvatskoj da smo mi sada na 
standardu iz 1971. godine. Ali, da 
se vratimo na temu: U vrijeme 
raspada, SFRJ je bila dužna oko 13 
milijardi američkih dolara a taj je 
dug bio uređen — posebnim 
međunarodnim — ugovorom o 
financijskom restrukturiranju, 
potpisanim u rujnu 1988. godine. 
Dug se dijeli u dvije skupine: jednu 
čine dugovi za konkretne projekte 
- primjerice, ako je HEP uzeo kredit 
za izgradnju neke termocentrale, 
onda zaduženje ide vezano uz taj 
projekt. Znači, dugovi koji se mogu 
vezati uz pojedine projekte. Takvih 
je dugova bilo devet milijardi 
dolara. Nešto više od četiri 
milijarde dolara je dug koji je 
nastao zbog održanja likvidnosti 
zemlje prema inozemstvu i on je 
obveza država slijednica. 
Ponavljam, krediti koji su dizani i 
služili su za određene svrhe 
određenim republikama i 
poduzećima mora prihvatiti onaj u 
što su krediti uloženi. 

Pitali ste kako se taj dug 
servisirao? Kako je te 1988. godine 
ukupni dug bio reprogramiran, 
(sjećate se, k tome je prethodio 
sistem — par-nepar, blokirane 
devizne štednje itd), tada su se 
prema tom programu vjerovnici 
organizirali tako da su _sa ma kog 
računa u Jugoslaviji mogli 
naplaćivati svoja traženja. Zato su 
se države slijednice SFRJ nastojale 
što prije osloboditi klauzule o 
uzajamnosti duga. Tako da je 
Slovenija, a potom i Hrvatska 
odmah zatražila da se s 
vjerovnicima napravi novi program. 
Sve države, osim SRJ su vrlo brzo 
nakon raspada SFRJ napravile 


nove programe sa svojim 
obvezama i sa MMF-om i sa 
Svjetskom — bankom i sa 


Londonskim i sa Pariškim klubom. 
Dugovi se servisiraju u skladu sa 
pojedinačnim ugovorima koje su 
države  slijednice potpisale s 
vjerovnicima. 

*Koji su projekti u Hrvatskoj 
dobili kredite o = kojima 
govorimo? 

- Najviše vanjskih kredita koje je 


Hrvatska dizala preko Jugoslavije 
koristila je INA, izgradnja cesta, 
modernizacija željeznica, 
elektroprivreda ... Uglavnom su to 
bili krediti koje je Hrvatska koristila 
za razvoj velikih projekata i 
infrastrukture. Time smo odgovorili 
na pitanje kako su servisirani 
krediti. 

*Što je onda sporno? 

- Pregovore treba podijeliti u 
dva razdoblja: jedno razdoblje do 
sredine prosinca prošle godine i 
drugo razdoblje od tada do danas. 
Dakle, razdoblje za vrijeme 
vladavine Miloševića i razdoblje od 
nakon njegovog pada i formiranja 
nove vlasti. U tom prvom razdoblju, 
sa Jugoslavijom se nismo mogli 
složiti ni u čemu bitnom. Nismo se 
mogli složiti ni o karakteru 
raspada, jer se oni nisu slagali s 
time da se Jugoslavija raspala, 
nego su smatrali da su se pojedine 
republike odcijepile, a da je 
Jugoslavija ostala i da sukcesije 
kao takve ne treba ni biti, jer 
Jugoslavija postoji. I čim se 
zauzme takav stav, onda je on 
negatorski prema sukcesiji kao 
cjelini. To smo pitanje stavili na 
stranu, ali smo raspravljali o 
drugim pitanjima. Na primjer, što 
ulazi u imovinu savezne države? 
Koje su obveze savezne države? 
SRJ je smatrala da u zajedničku 
imovinu koju treba dijeliti treba ući 
sve ono što je u cijelosti ili 
djelomično financirano iz 
saveznog budžeta, = saveznih 
fondova, saveznih banaka, kredita 
gdje je savezna država bila 
garant... To je značilo da bi 
praktički sve ono što je stvoreno u 
Jugoslaviji sada trebalo dijeliti. 
Četiri države su se tome odupirale, 
tvrdeći da bi se trebala dijeliti samo 
ona imovina kojom je u momentu 
raspada bivše države savezna 
država upravljala. To su velike 
razlike u vrijednosti. Tako na 
primjer, po njihovim tadašnjim 
stavovima, trebalo je biti preko 200 
milijardi zajedničke imovine, a mi 
smo tvrdili da se radi o maksimalno 
100 milijardi. Razlika je bila i u 
tretmanu društvenog vlasništva: mi 
smo isticali da je velika sukcesija ili 





= 
E 
raspodjela tzv. saveznog kapitala 
izvršena 1971. godine, a de facto je 
decentralizacija i raspoređivanje 
kapitala države započela 1950. 
godine Zakonom o 
samoupravljanju, kada je država 
počela prenositi vlasništvo na 
radničke savjete, a 1971. godine 
savezni budžet i fondovi su 
okljaštreni, sve je podijeljeno - 
podijeljen je kapital, a podijeljene 
su i obveze. 

To su, dakle _ bili glavni 
nesporazumi, a oni su kao što 
vidite, takvog karaktera da se nije 
mogao — napraviti —kompromis 
između SRJ i ostale četiri države. 
Godine 1999. pregovori su 
prekinuti, a obnovljeni su tek 
nakon što je pao Milošević. Sad 
smo u situaciji da pred sobom 
imamo sasvim druge partnere. 
Pitali ste me tko je u delegaciji: za 
vrijeme Miloševićeve vlasti šef 
njihove delegacije bio je Kosta 
Mihailović, a bio je tu i Oskar 
Kovač, dr. Smilja Avramov, te 
potpredsjednik Savezne vlade 
Kutlešić, i da dalje ne nabrajam. U 
slovenskoj delegaciji bio je Miran 
Mejak, koji je za vrijeme bivše 
države jednom bio član SlIV-a i 
predsjednik Vijeća naroda u 


Skupštini Jugoslavije. Iz 
Makedonije Ksente Bogojev, Todor 
Džunov i još nekoliko 


makedonskih znanstvenika. To su 
bili razgovori na vrlo kompetentnoj 
razini koje struka može artikulirati u 
zadatom političkom trenutku, tako 
da su nastupi Miloševićeve 
delegacije bili čista politika, dok je 
na druge četiri strane bilo više 
struke, a manje politike. Ova nova 
delegacija, mada još do kraja ne 
znamo njihovu platformu za 
pregovore, na ova dva sastanka u 
Buxellesu i Ljubljani pokazuje 
sasvim drugačiji pristup problemu. 
Uvjeren sam da ćemo uspjeti 
nastaviti pregovore - tako da se 
nadam da na području sukcesije 
neće ostati ništa značajno što bi 
moglo — postati "novi — uzrok 
nestabilnosti na ovom prostoru. 
*Niste ništa rekli o delegaciji 
BiH: jesu li tu uključeni 
predstavnici sva tri naroda? 

- Što se tiče predstavljanja BIH, 
mi jesmo osjetili da oni imaju 
problema, mi to kažemo "internih". 
Ali, uvijek su dolazili s delegacijom 
koja je u svom sastavu imala i 
predstavnike Republike srpske i 
Federacije BiH. Čak je sada šef 
bosanske delegacije bio gospodin 
Kruševljanin, bivši "predsjednik 
Vlade Republike Srpske. U njihovoj 
delegaciji obično je jedan 
Musliman i jedan Hrvat. Dakle, na 
razini međunarodne zajednice na 
kojoj vodimo pregovore ni jednom 
nije bio _— problem predstavljanja 
BiH. 

*Jednom sam Vas, nakon što 
ste — završili razgovor s 
predsjednikom Mesićem, pitala 
da li je istina da je dio imovine 
SRJ već potrošila. Evo, to pitanje 
ponavljam, zbog čitatelja koji 
onaj Vaš odgovor možda nisu 
imali prigodu pročitati. O čemu 
se radi i iko je to omogućio 
Jugoslaviji? 

- Ako se SFRJ postupno 
raspadala, i ako smo uzeli datum 
lipanj 1991. godine, jer se u to 
vrijeme više nije sastajao Savjet 
Narodne banke Jugoslavije, jer 
delegacije Hrvatske i Slovenije više 
nisu dolazile na te sastanke, kao ni 
na sjednice Skupštine Jugoslavije. 
U Predsjedništvu SFRJ došlo je do 
neadekvatne zastupljenosti 
federalnih jedinica, pa odluke koje 
su donošene nisu donošene u 
skladu s Ustavom. Niz takvih 
odluka koje su predstavljale 
kršenje Ustava imale su za 
posljedice određene materijalne 
koristi Srbiji i Crnoj Gori, ali glavna 
šansa koju su iskoristili je što je 
Narodna banka Jugoslavije ostala 
u rukama Srbije i Crne Gore i oni 
su jedno vrijeme mogli raspolagati 
sredstvima zajedničkih deviznih 
rezervi. Mi ne znamo točno koliko 
su oni potrošili, ali smo ušli u taj 
proces, jer tek sada s njima 
možemo adekvatno surađivati. Još 
uvijek nemamo otvorene arhive 
bivše Savezne države - NBJ; Vlade 
SFRJ itd., a bez dokumenata ne 
možemo znati kakvo je stanje 
doista. Međunarodna zajednica 
nije bila u stanju prezentirati gdje 


su deponirani računi NBJ_i 
zajednička sredstva. Mi znamo 
nešto, ali ne znamo cjelinu, prema 
tome ne znam koliko je 
Jugoslavija potrošila, a sigurno je 
potrošila značajni dio. Zatim, cijelo 
vrijeme je u svojim rukama imala 
ambasade i diplomatska 
predstavništva, osim u dva slučaja. 
Sve oni drže u rukama. Oni imaju 
pretežit dio savezne imovine u 
svojim rukama. 

* Na što pretendira Hrvatska 
kad je riječ o nekretninama? 

- M više razmišljamo o 
vrijednostima, a konkretizaciju 
prepuštamo dogovoru. Hrvatskoj 
treba pripasti oko 29 postio 
zajedničke imovine, a u istom 
omjeru bi trebalo dijeliti i obveze. 
Koje će vrijednosti ući u ukupnu 
vrijednost, stvar je same 
implementacije ugovora, do koje 
još nismo došli. 

*Što će biti dalje? 

- Kako je krenulo, po prirodi 
stvari dobro je da smo se 
dogovorili da ćemo u raspodjelu 
imovine i obveza ići parcijalno, ne 
čekajući da se završi ukupni 
ugovor. Započeli smo puno stvari, 
vjerojatno ćemo se dogovoriti da 
se imovina podijeli u Baselskoj 
banci, koja je banka _ za 
međunarodna poravnanja. 
Dogovorili smo se da će se jedan 
broj veleposlanstava početi dijeliti, 
ali kada se najprije utvrdi u kakvom 
su stanju. Vjerujem da ćemo se 
usuglasiti i oko arhiva, da se 
započne dioba arhivske građe... 
Dogovorili smo se uglavnom i oko 
mirovina... Tako ćemo -rješavati 
problem po problem. 

*Spomenuli ste mirovine - to 
ljude doista interesira, jer nam 
baš o toj problematici postavljaju 
najviše pitanja. 

- Postoji tekst ugovora koji je 
pripremljen - ove četiri države su 
ga prihvatile, dok je Jugoslavija 
tražila time out, jer je imala nekih 
primjedbi. Ideja je vrlo jednostavna 
i prirodna - postoji niz obveza 
vezanih za mirovine: Obveza 
prema umirovljenicima koji su 
mirovine ostvarili u okviru vojnog 
osiguranja- tu je stav Hrvatske da 


svaka država prihvati obvezu 
isplate mirovina na principu 
državljanstva - svojim državljanima. 
I to Hrvatska radi od 1992. godine. 
Vezano za raspad savezne države 
postoji i stanoviti broj građana koji 
su svoju mirovinu dijelom ili u 
cijelosti ostvarili radeći u saveznim 
ustanovama. Te osobe dok su 
radile plaćale su svoje obveze u 
republički civilni fond, jer nije 
postojao poseban savezni civilni 


fond. Prema regulama 
međunarodnog prava, ona 
institucija koja je — primala 
doprinose, ima obvezu dati i 


mirovine. Prema tome, ako je neka 
osoba ostvarila pravo na mirovinu 
u cijelosti, radeći u saveznim 
ustanovama, tada će mu mirovina 
biti -isplaćivana preko fonda 
republike u kojoj je ostvario 
mirovinu. Obveza sukcesije je da to 
riješi. Ako je netko već imao 
mirovinu ostvarenu u nekoj drugoj 
republici ,a iz nekih razloga je 
došao živjeti u Hrvatsku , ima pravo 
na mirovinu koju je ostvario u toj 
republici Ugovor o sukcesiji 
obvezuje zemlje sljednice bivše 
SFRJ da poštuju ugovor i obveze 
koje su prihvatili prije raspada 


države. Raspadom države ne 
raspada se sve. 
*Sto_ je s nepokretnom 


imovinom , jer još uvijek ima 
dosta nekretnina kojima vlasnici 
ne mogu raspolagati ? 

- Mi smo, inače, predložili da 
Hrvati u SRJ mogu biti i državljani 
Hrvatske i obratno, da Srbi iz 
Hrvatske mogu biti državljani i 
Hrvatske i SRJ, što Jugoslavija do 
sad nije prihvatila. A što se tiče 
vlasništva, mi imamo jedan dio 
ugovora na kome radimo, koji nosi 
naziv "Stečena prava" i u kome piše 
da se pravo vlasništva ima 
poštivati. Nadam se da će to biti 
prihvaćeno na nekoj od narednih 
sjednica. Vlasništvo se a priori 
mora poštivati. Ne može vam netko 
uzeti vaše vlasništvo. Govorim o 
međunarodnom ugovoru koji bi 
trebale potpisati sve države 
slijednice i time ući u obvezu. Kad 
će to biti, ja to ne znam. 

Vesna Kljajić 


8 ZOV SRIJEMA 





E. 


NAŠA ZAJEDNICA 








Na sjednici koordinacije UDRUGE PROTJERANIH HRVATA IZ SRIJEMA, BAČKE I BANATA I 
UDRUŽENJA VOJVOĐANSKIH I PODUNAVSKIH HRVATA, održanoj 06.03.2001.g. usvojen je ovaj: 


PREDSJEDNIKU HRVATSKOG SABORA I PREDSJEDNIKU VLADE REPUBLIKE HRVATSKE, O 
RJEŠENJU PROBLEMA MIROVINA OSOBA TRAJNO NASTANJENIH U HRVATSKOJ 


Mirovine ostvarene u SAP 
Vojvodini, preuzete su uredbom o 
isplati mirovina korisnicima koji su 
mirovinu ostvarili u republikama bivše 
SFRJ (N.N. 48/92 i 56/92), odnosno od 
6. listopada 1993. Zakonom o isplati 
mirovina korisnicima koji su mirovinu 
ostvarili u republikama bivše SFRJ 
(NN br. 96/93). 

U čIL. 4. navedenog Zakona, 
određeno je, kako će se mirovine 
isplaćivati do uspostave platnog 
prometa, ili ako Republika Hrvatska sa 
pojedinom republikom TO NE RIJEŠI 
NA NEKI DRUGI NAČIN. Od nas, 
cca 40.000 protjeranih i izbjeglih 
Hrvata iz SBB, ima oko 2.800 
umirovljenika, odnosno svega oko 
4.500 kada se pribroje umirovljenici iz 
Beograda, Srbije, Kosova i Crne Gore, 
što od ukupnog broja umirovljenika u 
Hrvatskoj, čini jedva 0,45%. Prosječne 
mirovine ovih, naših umirovljenika, 
znatno su niže od prosjeka mirovina 
hrvatskih umirovljenika, jer HMZ nije 
povećao mirovine našim 
umirovljenicima od 1.12.1996. godine 
u visini od 10%, nego im je zbog 
ukidanja dodatka od 100,00 Kn 
zapravo smanjio mirovine od 8 do 
20%, ovisno o visini mirovine. Naši 
umirovljenici nisu dobili ni povišenje 
mirovine od 01.01.2001. iako čl. 1. 
Zakona o preuzimanju mirovina, u 
stavku 2. kaže, kako mirovine treba 
uskladiti prema općim aktima HZMO. 

Ovih smo dana informirani, kako će 
se mirovine naših umirovljenika 
prestati isplaćivati u Hrvatskoj, tj. kako 
će se vratiti u Jugoslaviju, što će 
izazvati katastrofalne posljedice za 
naše umirovljenike, trajno nastanjene u 
Republici = Hrvatskoj. =— Današnje 
mirovine u Jugoslaviji su pet puta niže 
nego u Hrvatskoj. Iz toga se dade 


A PB"H 


zaključiti, kako će naši umirovljenici, 
iz Jugoslavije primati mjesečno od 
150.00 do 450,00 kuna, što je ispod 
visine socijalne pomoći u Hrvatskoj. 
Ovakvo rješenje dovelo bi sve naše 
umirovljenike, bez obzira da li su 
umirovljeni kao obični radnici ili 
visoko obrazovani ljudi, u očaj, iz kog 
ne postoji baš nikakav izlaz. š 

U Hrvatsku bi dolazilo mjesečno 
cca 2,133.000 kuna, a Hrvatska bi slala 
u Jugoslaviju cca 31,600.000.- kuna 
mjesečno. 

Apeliramo na Vas, gospodine 
Predsjedniče, da spriječite ovakav 
razvoj događaja. 

U sličnim povijesnim prilikama, na 
našim = prostorima, u = proteklom 
stoljeću, događalo se slijedeće: 

a) 1918. godine kada se raspala 
Austrougarska monarhija, svi oni, koji 
su stekli mirovine u toj državi, a ostali 
su živjeti na prostoru novostvorene 
kraljevine SHS, preuzela je i 
isplaćivala novostvorena država, a ne 
država, u kojoj su mirovine stečene, tj. 
Republika Austrija i Republika 
Mađarska. 

b) 1941. godine Hrvati protjerani ili 
izbjegli iz Beograda, Niša, Skopja, 
Novog Sada, Podgorice, koji su bili 
umirovljenici, (profesori, učitelji, 
liječnici, željezničari, državni 
službenici i dr.) ostvarili su trajno 
pravo na mirovinu u NDH. 

c)1944. godine Srpsko- 
komunistička vlast, istjerala je, ili je 
izbjeglo iz Srijema, Bačke i Banata 
blizu 400.000.- pripadnika njemačke 
narodnosti tzv. Folksdojčera. Među 
njima je bilo mnogo umirovljenika, 
koji su mirovinu stekli kao učitelji, 
liječnici, farmaceuti, profesori, suci, 
državni činovnici i dr. a naselili se u 
Njemačku, primaju svoje mirovine, 





pod istim uvjetima, kao i umirovljenici 
Njemačke, a ta država nikad nije ni 
tražila niti dobila od bivše SFRJ niti 
jednoga feninga. 

Današnja Republika Hrvatska, u 
svom nastanku, nije imala nikakva 
sredstva u svom mirovinskom fondu, 
već je od samog njenog početka država 
alimentirala mirovine, kao i danas. 

Kako sadašnja Jugoslavija nije naša 
domovina, a ranije smo i mi i hrvatski 
umirovljenici bili u zajedničkoj državi, 
ne vidimo razloga, da se naši 
umirovljenici dovedu na prosjački štap. 

Treba li naglašavati, ako se dogodi, 
da se mirovine naših umirovljenika 
vrate u Jugoslaviju, koliki će to biti šok 
za umirovljenike, od kojih će mnogi i 


umrijeti. 
Nama je poznato da se Hrvatska 
nalazi u strašnim ekonomskim 


prilikama, ali bi bilo jedino pravedno, 
da te teške prilike dijelimo zajednički. 

Naših je umirovljenika svakim 
danom sve manje, a u kratkom 
vremenu, biti će ih još manje. Pretrpjeli 
su i oni i mi svi, veliki teror. Ukinu li 
im se mirovine, odnosno, vrate li se 
mirovine u Jugoslaviju, zaključite sami 
razmjere posljedica. 

Većina naših ljudi za rad sposobnih, 
odavno radi u stalnom radnom odnosu, 
te iz svojih zarada uplaćuju mirovinsko 


osiguranje. 

Hrvatski zavod za mirovinsko 
osiguranje isplaćuje uredno, po 
hrvatskim propisima, = mirovine 


oficirima bivše okupatorske JNA, iako 
je opće poznato, da su im na plaće 
doprinosi i zdravstveno osiguranje 
uplaćivali isključivo ZAVODU ZA 
SOCIJALNO OSIGURANJE JNA u 
Beogradu bez obzira gdje su se nalazili 
na službi. 

Dobrosav Mitrović, predsjednik jugoslovenske komisije za sukcesiju 


SRJ VIŠE NIJE SMETNJA 
SPORAZUMU O SUKCESIJI 


* Je li stvarno zadnji susret u 
Ljubljani bio korak bliže konačnom 
razrješenju procesa sukcesije, kako 
je to rekao međunarodni posrednik 
Sir Arthur Watts? 

- Mislim da jest, i ne samo ovaj 
sastanak u Ljubljani, nego i prethodni 
sastanak u Bruxellesu. Mi smo 
promijenili svoj raniji stav prema 
kojemu je SRJ jedina nasljednica 
SFRJ. Sada smatramo da su svih pet 
država ravnopravni sukcesori što 
naravno olakšava razgovor, jer ne 
spotičemo se u pitanju kontinuiteta 
koji kod sukcesije nije toliko bitan. 
Sukcesija je, naime, kao i svako drugo 
naslijeđe. Međutim u Ljubljani se 
pojavio novi element, a to je 
razilaženje između drugih država. Sa 
svojim novim stavovima došle su 
Makedonija, BiH, pa i Slovenija. Tako 
su se stvari dodatno iskomplicirale. Mi 
smo u jednome trenutku rekli - ako se 
na tako lakom pitanju zlata i dionica u 
banci ne možemo dogovoriti, a oni se 
nalaze na trećem mjestu i svima su 
dostupan, kako ćemo se sporazumjeti 
oko nekih mnogo kompliciranijih i 
težih stvari, gdje treba utvrđivati i 
procjenjivati. Radi doprinosa ubrzanju 
procesa prezentirali smo 
dokumentaciju o stanju kliringa prema 
svim zemljama s kojima je bilo 
klirinško plaćanje. Negdje smo u 
plusu, a negdje u minusu. Dali smo 
podatke zaključno 27. travnjem '92. 
godine, ali dali smo i sadašnje stanje 
kao parametar promjena. 

*Watts je rekao da su 
predstavnici zemalja sukcesora bili 
vrlo blizu — potpisivanja mini 
memoranduma. Zašto 
memorandum nije potpisan? 

- U Ljubljani nismo imali mini 
memorandum. Imali smo izvučena dva 
ili tri pitanja koja se tiču arhiva, 
stečenih prava i mirovina. To su bili 
tekstovi na kojima smo radili. Ostalo 
su bili razgovori i dogovori. Predložili 
smo da sva imovina SFRJ, uključujući 


i vojnu, ostane i pripadne onoj državi 
na čijem se teritoriju nalazi u trenutku 
potpisivanja sporazuma. Time bi veliki 
dio tehničkog posla bio riješen. Bosna 
je taj prijedlog prihvatila. Hrvatska je 
tražila da ga još jednom pročita, iako je 
riječ o samo tri retka teksta. 

* Koliko je Watts bio u pravu 
kad je najavio za početak travnja u 
Bruxellesu potpisivanje konačnog 
sporazuma o sukcesiji? 

- U Ljubljani smo krenuli i stali, na 
prvoj stepenici, a to su zlato i dionice u 
Baselu. Ako ne riješimo paket zlata i 
dioOnica u Baselu, vrijedan približno 
500 milijuna dolara, to će biti kraj 
sukcesije. Međutim, ako usuglasimo 
principe podjele, sporazum bi, ako ne u 
Bruxellesu, mogao biti potpisan 
najkasnije za tri ili četiri mjeseca. Ili 
ćemo se vratiti u džunglu i tko zna kad 
ćemo iz nje izaći, ili ćemo ovo riješiti. 


* Ako se svih pet država 
sukcesora ne usuglasi, može li 
međunarodna — zajednica — sama 


odrediti principei završiti sukcesiju? 

- Ne. Waits nema mogućnost 
nametanja rješenja. On nije arbitar. On 
je samo posrednik koji pokušava 
privesti nas cilju. Međunarodna 
zajednica može izgubiti strpljenje i dići 
ruke od sukcesije. 

* Je li usuglašen jedinstven 
datum stvarnog raspada bivše 
države, kao bitan datum od kojeg 
počinje sukcesija? 

- U Ljubljani je Slovenija izašla sa 
stavom da je to 31. lipanj 18991. 
godine, što su podržale Hrvatska i 
Makedonija. Mi smatramo da je to 27. 
travanj 1992., kad je stvorena SRJ. 
Slovencima smo prigovorili da su i 
poslije 31. lipnja bivše republike, baš u 
ovoj financijskoj sferi, bile prisutne. 
Održavani su sastanci guvernera, 
sudjelovalo se na monetarnom tržištu, 
a kupovane su i devize. 

* Prema izvješćima, dobar dio 
razgovora u Ljubljani posvećen je 
podjeli arhive bivše države. Koji je 


stav SRJ? 

- Pitanje arhive uistinu je osjetljivo 
pitanje a prema kojemu imamo dva 
pristupa. Jedan je da dijelimo sve, pa i 
arhivu. Ovaj pristup  protežiraju 
Hrvatska i Slovenija. Međutim, to ide 
do besmisla. Zato smo mi predložili da 
se arhiva ne dijeli. Ona treba biti 
zajedničko blago dostupno svima. Što 
se originalne arhivske građe tiče, 
predlažemo da originali od posebnoga 
značaja za upravljanje pojedinom 
državom istoj budu i dostavljeni. U 
tom kontekstu bilo je riječi o 
Osimskim sporazumima, granici s 
Makedonijom i Grčkom. Spominjani 
su i dokumenti vezani uz NDH. 
Očekujem da će arhiva ostati u 
Beogradu, te da će SRJ snositi 
troškove čuvanja. 

* Osim zlata i dionica, u sukcesiji 
će se naći i nekretnine bivše države u 
inozemstvu. Za kakav se princip 
podjele zalaže SRJ? 

- SRJ smatra, a podržavaju je 
Bosna i Makedonija, da princip MMF- 
a kod zlata ne može biti primijenjen 
kod podjele nekretnina. Mnogi su mi 
međunarodni stručnjaci rekli kako mi 
imamo dva osnovna elementa; broj 
stanovnika 1 veličinu teritorija. To su 
do sada bili osnovni kriteriji 
raspodjele, jer nije bilo MMF-a i 
njegovog ključa  formiranog na 
gospodarskom rastu bivših republika 
od 1981. do 1986. godine. 

* Koliko će tužba Hrvatske 
protiv SRJ za genocid eventualno 
uložiti dostignutu razinu sukcesije? 

- Postoje razne tužbe i sporovi s 
Bosnom, no sve ide svojim tijekom. S 
Makedonijom je regulirano pitanje 
granice, bez obzira na to što nismo 
riješili sukcesiju. Stvari se moraju 
rješavati korak po korak, ako ljudi žele 
izaći iz ovoga, a u što smo svi upali. 
Neću govoriti o krivnjama, jer to je 
politika, iako i sukcesija ima političku 
dimenziju. 

Boro Rkman 

RAZGOVOR: MIRAN MEJAK, KOORDINATOR KOMISIJE VLADE REPUBLIKE 


SLOVENIJE ZA NASLEDSTVO 


ŠTEDNJA U LJUBLJANSKOJ BANCI JE 
STVAR SUKCESIJE, JER JE ZA ULOGE 
GARANTIRALA NARODNA BANKA 


JUGOSLAVIJE! 


Nakon intervjua s Božom 
Marendićem predstojnikom 
Vladinog ureda Republike Hrvatske 
za sukcesiju, zamolili smo i 
gospodina Mirana Mejaka, 
koordinatora takve komisije u Vladi 
Republike Slovenije da za Glas 
Slavonije prokomentira nekoliko 
važnih momenata u razgovorima o 
sukcesiji. Čitatelje će, vjerujemo, 
posebno interesirati problematika 
štednje u Ljubljanskoj banci. 

* Kako vidite sadašnji trenutak 
u pregovorima o sukcesiji bivše 
SFRJ, s obzirom na političke 
promjene u SRJ? 

- Ne treba biti ni optimista, ni 
preveliki pesimista. Slažem se s 
gospodinom Marendićem koji kaže 
da je došlo do novog trenutka kada je 
rukovodstvo SRJ zatražilo članstvo 
SRJ u UN. Na taj način se prevazišao 
neki formalni okvir oko koga smo 
dugo razgovarali i sada imamo 
mogućnost nastaviti ozbiljan rad i da 
nas opet razgovara kao pet 
ravnopravnih nasljednika. Tako da 
mislim da ima razloga za optimizam. 

* Svojedobno ste rekli da će se 
neka pitanja moći riješiti kroz 
nekoliko mjeseci, dok će se pak 
druga morati rješavati duže i 
putem komisija. Što je ono što se 
može riješiti brže, a na čemu će se 
morati raditi dulje vrijeme? 

- Ne vidim razloga da se ne bi 
riješile stvari koje su općeg značaja i 
ne odnose se na financijska 
izravnanja. To su - stečena prava, 
arhivi, mirovine... Mislim da se te 
stvari mogu riješiti lakše, a u to 
ubrajam i raspodjelu umjetničkih 
djela koja se nalaze po 
veleposlanstvima. To bi na neki način 


moglo biti lako. Potom dolaze malo 
teže stvari ,kao što je raspodjela svih 
veleposlanstava, a i to bi mogli 
relativno brzo riješiti. Drugo je 
vezano za malo dulji rok, ali ne vidim 
razloga da ne napravimo prvi 
sporazum o stvarima oko koji se svi 
zajedno slažemo. 

si Činjenica je da je dio 
zajedničkih sredstava SRJ 
potrošila. Da li se uopće zna koliko 
je potrošeno, koliko je ostalo i gdje 
se ta sredstva uopće nalaze? 

- Prateći tisak i podatke koji stižu 
mislim da ni guverner Narodne 
banke SRJ Dinkić ne zna u 
potpunosti što je sa tim sredstvima, 
tako da ostaje da to tek utvrdimo i na 
osnovu toga kako ćemo tu raspodjelu 
obaviti, mislim da imamo potpuno 
pravo reflektirati svaki na svoj dio 
deviznih sredstava koje je imala 
bivša Jugoslavija. Tu su različite 
ideje i prijedlozi, a mi upozoravamo 
na to da je Narodna banka bivše 
Jugoslavije 27. lipnja 1991. godine 
isključila Hrvatsku i Sloveniju iz 
monetarnog sistema, što je bilo 
protivno = tadašnjem Ustavu 
Federacije. Moram reći da su to teže 
i kompliciranije stvari i nas bi doista 
interesovalo da preko Sir Artura 
Watsa dobijemo prijedlog što 
guverner Jugoslavije misli oko 
poravnanja. Mislimo da se 1 na tom 
području može napraviti napredak 
ako budemo globalno široki, a ne 
tražili detalje. Shvatio sam da i 
guverner Dinkić tako misli. 

* Postoji li nekih traženja 
između Hrvatske i Slovenije, a 
prije svega, što će biti sa štednjom 
u Ljubljanskoj banci - da li i to 
ulazi u sukcesiju, ili će se problem 


isplate štednje riješiti na neki drugi 
način? 

-Ti ulozi ulaze u sukcesiju, s 
obzirom da su garant za štednju bila 
Narodna banka Jugoslavije i 
Federacija. Prema tome, svi mi to 
potražujemo od sredstava kojima je 
raspolagala Federacija. U principu je 
to stvar sukcesije, jer je garancija 
štedišama iz svih republika bila data 
od Federacije. Prema tome, taj 
princip ostaje -tko je dao garanciju, 
taj i odgovara za uloge. 

* S kim će svoja potraživanja 
rješavati Kosovo i Crna Gora, ako 
se odluče izdvojiti iz SRJ? 

- Gospođo, nađite mi jednog 
čovjeka u svijetu koji na to 
hipotetičko pitanje može odgovoriti! 

*Prijestolonasljednik — Alek- 
sandar Karađorđević tvrdi da 
polaže pravo na niz imanja u 
Hrvatskoj i Sloveniji, primjerice 
Bled... 

- Mogu odgovoriti samo u 
principu:Karađorđevići su izgubili 
državljanstvo odlukom Savezne 
skupštine Socijalističke Republike 
Jugoslavije. Te Skupštine više nema, 
pa se to državljanstvo više ne može 
vratiti. Sada im državljanstvo može 
dati svaka novonastala država, što je 
SRJ i učinila. Poštujem tu njihovu 
odluku,ali to se odnosi samo na 
teritorij Crne Gore i Srbije, tako da to 
s nekretninama u Sloveniji i 
Hrvatskoj nema blage veze. 

* Da li je Slovenija do sada 
servisirala svoje obveze prema 
preuzetim kreditima? 

- Mi uredno otplaćujemo dugove 
koje smo preuzeli i tu nema 
problema. 

Vesna Kljajić 

BOJNIK DARKO HABENŠUS - 


Zagreb, 21. ožujka 2001. 

Znaš li Darko kako smo se prvi 
puta upoznali, ti i ja, pod ovom 
kapom nebeskom? 

Bio sam na odsluženju vojnog 
roka. Jedna, meni vrlo draga osoba, 
jednoga dana, napisala je u pismu i 
vijest da se Đuri i Rozini rodio sin 
Darko. U našem Slankamenu 
nismo navodili prezime kada se 
radilo o ovakvim i sličnim 
prigodama. Poznavali smo se svi 
međusobno jako dobro, a naročito 
kada se radilo o bračnim 
parovima, zapravo, o kombinaciji 
dvaju imena. Mogao sam Te čak i 
zamisliti kako otprilike izgledaš u 
tom trenutku dok sam čitao 
pismo, znajući neka pravila iz 
genetike, u slučaju kada su 
poznata oba roditelja. 

Prođe vrijeme i ja se vratio 
ponovno kući. Upisujem studij u 
Novom Sadu pa s vremena na 
vrijeme, vikendom, uhvatim 
priliku, budem u Slarkamenu, pa 
nedjeljom odem na Svetu Misu. U 
našu Crkvu. Najljepšu Crkvu na 
svijetu. 

Jednog = prekrasnog, = pro- 
ljetnog, nedjeljnog prijepodneva, 
dok Sunce obasjava oltar, 
primjećujem = jednog — malog 
rumenog ministranta kako disci- 
plinirano — prati — svaki — pokret 
svećenika. Umiven, začešljan, čistih 
cipela. Simpatičan. Za njega postoji u 
tim trenucima samo svećenik, služba 
koju vrši i on. 

Gledam. Mali me doista fascinira. 

Priupitam nekoga do sebe na 
korošu: "Tko je onaj mali rumeni 
ministrant"? Sjećam se odgovora i 
danas, a mislim da ću ga pamtiti dok 
sam živ: "Ma kako ne poznaješ 
Slavko, pa to je čika Mišin unuk"! 

Eh, dragi moj Darko. Nisam u 
tom trenutku ni pomislio, niti sam 


POŽIVIO 22 GODINE 


ikako mogao znati kakva će ti 


životna sudbina biti namijenjena. 
Ali kakav ćeš čovjek kroz život biti, 
vjeruj mi, tog trenutka, sve mi je 
bilo jasno. Kao da sam to isčitavao 
s tvojih dlanova. 
prevario. Nikada!!! 

Prolazi tako opet vrijeme. Svatko 


I nisam se 





od nas bori se sa životom na svoj 
način. Viđam te povremeno. Tu i 
tamo. Susrećemo se na 
Poljoprivrednom fakultetu u Novom 
Sadu. Ja nastavnik a ti student. 

A sudbina se počinje 
najzlokobnije igrati s nama - 
srijemskim Hrvatima. Nismo uopće 
svjesni što nam se sprema. 
Veličanstveno = proslavljamo u 
Slankamenu osnivanje podružnice 
Demokratskog Saveza Hrvata u 
Vojvodini. Iza euforije, osjećam sve 
više nešto trulo u zraku. Pokušavam 
neke ljude malo prizemljiti. Pitam 


"Sremac" 


čika Mišu i za mišljenje i za savjet. 
Slutim da nešto neće biti dobro. Čika 
Miša kaže: "Va ste deco učeni, znate 
politiku bolje od mene, a morate se 
čuvati zbog vašeg zaposlenja, zbog 
vaše dece... Kažite samo šta treba da 
se uradi. Ja se nemam čega bojati, ne 
zavisim ni od koga, Meni ne mogu 
ništa i ja ću na čelo"! 

Tebe Darko zapažam tada 
kao mladića koji gori od 
zadovoljstva što može raditi na 
organiziranju mladeži DSHV-a. 
Opet te vidim onako rumenog, 
začešljanog, = discipliniranog. 
Tražiš savjete, pomoć, nudiš se 
za sve ono što bi trebali mladi 
ljudi pomoći. Goriš. 

Politička = situacija, = zla 
politička situacija postaje sve 
tmurnija u Srijemu. Dolazi i dan 
odluke. 

Na dan Prvoga svibnja 1991., 
tradicionalno, uvijek smo na 
HRVATSKOM SELJAČKOM 
DOMU u Novom Slankamenu 
pored tadašnje jugoslavenske i 
partijske zastave isticali i 

 komnion hrvatsku republičku 
] zastavu. Da, ali je sada ta zastava 
nova zastava Republike 


"4 mA Hrvatske!? Što sada? 


Priznajem, zbog zauzetosti 
na poslu nisam izravno sudjelovao u 
donošenju = definitivne odluke. 
Zapravo, za nju sam saznao u 
vinogradu dok sam koristio "praznik" 
kako bih nešto uradio oko moje 
kolibe. Dolazi čovjek na motociklu, 


zbunjen, uplašen, priča što se 
dogodilo. Naime, zbog istaknute 
"Šahovnice" i događanja oko toga 


treba doći u Dom na pregovore 
predsjednik općine iz Inđije i 
komandir milicije, načelnik milicije 
iz Srijemske Mitrovice... Kaže 
moram hitno na te pregovore. Sve je 
za stolom bilo dostojanstveno, mislili 

smo kako smo uspjeli uvjeriti 
"drugove" da  "Šahovnica" nije 


nikakav ustaški znak jer 1526. takvi 
nisu mogli postojati ... 

Tu večer, kad se smračilo, 
započela je najveća tragedija 
slankamenskih Hrvata u njihovoj 
povijesti. 

Rezultat znaš Darko. Ne mogu se 
sjetiti što se tada s tobom događalo. 

U cijeloj toj novonastaloj gužvi u 
kojoj je morao svatko za sebe donositi 
najteže životne odluke. Od profesora 
Ivice saznao sam da se nalaziš u 
Hrvatskoj vojsci!!! Pomislih u tom 
trenutku kako bi ti netko blizak, netko 
kome vjeruješ, trebao reći - da se 
paziš Darko. 

Dugo iza toga nisam mogao ništa 
pouzdano čuti o tebi. Priznajem, 
polako je i mene osobno počela 
mučiti briga za moju obitelj, ponekad 
čak i strah. Izdržavao sam sve dotle 
dok nisam shvatio da su naš 
Slankamen činili naši ljudi, kojih ako 
više nema, ili ih zanemarivo malo 
bude, treba dobro razmisliti što će biti 
sa sudbinom vlastite obitelji. 

I nađoh se tako jednog dana i ja na 
cesti koja spaja Slankamen i 
domovinu Hrvatsku, tražeći mjesto i 
priliku za življenje, za svoje novo 
životno ognjište. 

Mislim da je to bilo u lipnju 1992. 
Ljetna žega i sparina. Na nekoliko 
kilometara od Bjelovara prema 
Virovitici, u sjeni šume pokraj puta, 
prepoznaju se međusobno vozač 
jednog bijelog Golfa 1 jednog žutog 
Renaulta 4. Bijeli Golf je vozio tebe 
Darko iz Virovitice s kratkog 
odsustva natrag u svoju vojnu 
jedinicu, a mene i suprugu žuti 
Renault je vraćao nazad u Novi Sad, s 
još jednog neuspjelog pokušaja 
ugovaranja nekakve zamjene. 

Gledam te opet s divljenjem. 
Unatoč vrućini i sparini ti si bio 
vojnički utegnut, obrijan, začešljan 
nasmiješen i bez ikakvog traga umora 
na licu ili znakova znojenja. 
Fantastična = fizička — kondicija, 
pomislih! Na ramenu ti je visila 
velika Gospina krunica. A opazih i 
činove. Objašnjavaš mi skromno da je 
to znamenje bojnika Hrvatskih 


oružanih snaga. Vidim ti na licu 
ponos i zadovoljstvo. Prolaze. me 
trnci. Razmjenjujemo nakratko još 
nekoliko riječi, onda kažeš ozbiljno 
da žuriš, jer, ne smiješ zakasniti. 
Zadržavam te još samo toliko da ti 
kažem: 

"Čuvaj se Darko, to što ti radiš to 
je ipak samo rat"! Opet ono rumeno 
lice, plava kovrdžava kosa i kao nebo 
plave oči. 

"Ne brinite čika Slavko, tamo gdje 
moji Gromovi prođu tamo četnika 
više nema. A, ako je zapovijed 
takova, tamo ni trava više ne raste"! 

Stajao sam još dugo pored ceste i 
gledao za bijelim Golfom. 

Početkom listopada 1992. bio sam 
skupa s užom i širom obitelji već 
skoro mjesec i pol stanovnik grada 
Zagreba. Još smo liječili šokove 
nastale tijekom selidbe, kao i nove 
nastale nakon toga. 

Više se ne sjećam kako je doprla 
vijest do mene: "Nestao Darko"! 

Kao i uvijek u takvim i sličnim 
slučajevima priče su svakim danom 
bivale sve brojnije i bizarnije. A meni 
su samo u ušima brujale Darkove 
riječi iz našeg zadnjeg razgovora. 
Jednostavno, bio me je uvjerio da se 
tako nešto ne može njemu dogoditi!? 
A kako se je onda ipak dogodilo? 

Vrijeme je prolazilo a ja nisam i 
pored obilja priča pronašao barem 
jednu, osobno dovoljno uvjerljivu. I 
onda, čujem jednu po kojoj je 
Darkova postrojba upala, izdajom 
jedne druge vojske, u zasjedu te je 
na taj način i Darko stradao. Prava 
istina o tome što se dogodilo s 
Darkom, tamo negdje u Posavini kod 
Dervente 2. listopada 1992, ni danas 
se ne zna. Ali ja znam da časnik 
Darko nije mogao drugačije stradati 
nego samo IZDAJOM! Ovom ili 
onom, ali, samo izdajom!!! 

Jednoga dana dobio sam pismo od 
tvoga oca Đure. Moli za pomoć u 
potrazi za tobom tako što bi ovdje u 
Zagrebu stupili u kontakt s ljudima 
(prognanicima) i udrugama iz 
Posavine, pa, možda netko nešto zna. 
Na kraju — pisma još je 
napisao:"Slavko, Darko nije samo 
moj sin, Darko pripada svima 


nama (posebice Slankamencima!)". 

Raspitivali smo se koliko smo 
mogli, ali rezultata nije bilo. Saznali 
smo samo to da se to dogodilo 
točnije, negdje oko Koliba kod 
Dervente i da te je netko od tvojih 
suboraca vidio kako si, vjerojatno 
ranjen, klonuo u nekoj šikari. 

Pravu istinu svega, sada i u 
vječnosti, znat će samo dragi Bog i 
Ti Darko! 

Prošlo je od tada skoro punih 
osam godina. Jedini za koje vjerujem 
da su stalno mislili na tebe, u svakom 
trenutku, patili beskonačno i nadali se 
da ćeš im se ipak vratiti, to su tvoji 
najbliži. Mi ostali također, nećemo te 
nikada izbrisati iz sjećanja, ali i nas 
život nosi, ne znamo kuda, borimo se 
i s njim i sa samima sobom. 

Mislim da je to bila srijeda 21. 
lipnja 2000. Zazvonio je telefon i kao 
da je grom pukao čuh vijest: 

Pronašli su Darka, sahrana će 
biti u Zadru na gradskom groblju u 
ponedjeljak 26. lipnja 2000. u 
četrnaest sati!!! 

Nema tih riječi kojima bih mogao 
opisati što sam u tom trenutku 
osjećao. Sve bi riječi bile baš i 
suvišne. Tek nakon nekoliko 
trenutaka proletjela mi je kroz glavu, 
otprilike, neka slična priča kao ova 
koju u ovom trenutku pišem. 

Zadarsko gradsko groblje. Bilo je 
na ovom groblju ukopa možda 
značajnijih ljudi, možda je na nekom 
ukopu bilo više ljudi, ali ona količina 
i jačina tuge, rekao bih - bizarne tuge, 
koja je bila prisutna na tvojoj Darko 
sahrani, teško je povjerovati da je još 
ikada na tom groblju bila. 

Pa kakva je onda ta tuga mogla 
biti??? 

Evo, prenijet ću u ovaj tekst što je 
o tome napisao "Zadarski list" 
sutradan, 27. lipnja: 

"Izrekavši početne riječi svoga 
govora kod centralnoga križa, fra 
Andrija Bilokapić koji je vodio ukop, 
pogledavši ucviljenu obitelj ispred 
sebe nije svećenički izdržao - 
zaplakao je. Znao je on i neke druge 
informacije vezane za Darkovu 
obitelj, zbog kojih je vjerojatno i sam 
Darko proplakao u svome lijesu, a 

svećenik je to samo u ime njega i sebe 
činio na javi. Da je bio živ, svojim 
autoritetom, bojnik Darko bi 
zasigurno = spriječio da takve 
informacije, ustvari, budu tragična 
stvarnost njegovih najmilijih. Ali, 
Darka nije bilo. 

Primirivši se, drhtavim glasom 
svećenik je nastavio. 

Skupilo se danas ovdje mnogo 
patnje, sve ove godine nadanja slile su 
se u ovaj plač danas. Darka više nema 
ali ima mudraca koji ovu našu patnju 
žele izbrisati, nazivajući zločincima 
one koji su dali svoje mlade živote za 
našu Domovinu 1? 

I danas su mi bila gospoda iz 
OSSA rekavši mi neka na svojim 
misama govorim o pomirenju Srba i 
Hrvata, o povratku Srba. A zašto ih 
sada nema na pogrebu ovoga 
mladića da vide ovo što se ovdje 
događa? 

Gdje su sada da vide njegove 
roditelje??? 

Dragi roditelji, ispričavam se na 
više političkom nego na sprovodnom 
govoru. Ali ja kao svećenik koji sam 
zadužen za rad s hrvatskim ratnicima 
pouzdano znam da bi Darko tako htio. 
Hrvatski ratnici nisu pripremljeni 
samo za rat na bojišnici nego i za 
jedan beskompromisni i kompleksni 
rat u svim njegovim oblicima. Darko 


je bio besprijekoran i 
beskompromisan primjer takove 
pripreme 


On je poginuo za ovu zemlju i zato 
nikome ne bi dozvoljavao da briše 
ono najvrjednije što smo u 
Domovinskom ratu stekli. Rekao je 
ove riječi fra Andrija ponosnim i 
odlučnim glasom mnoštvu Darkovih 
prijatelja i suboraca, koje su, vidjelo 
se to na njihovim licima, malo 
razgalile njihove duše". 

No, bilo je još nešto, po meni vrlo 
bitno, što je svećenik izrekao a da to 
niti novinari nisu registrirali. Evo 
toga - pa sudite!? 

"Pri završetku moga razgovora s 
predstavnicima OSSA, pogledao sam 
ih u oči i mimim glasom im rekao: 
Gospodo, lijepo je ipak što se u ovoj 
vašoj humanoj misiji borite za opća 
altruistička, kozmopolitska i humana 


načela suživota među ljudima 
cijeloga svijeta. Ali vas su poslali oni 
koji su drsko osmislili ovu našu 
tragediju, ovaj plač naših majki, ova 
surova stradanja naše djece. 

Gledali su me razrogačenih očiju. 

Vi dobro znate iz povijesti 
ljudskih ratova da su se oni u početku 
vodili između prvobitnih zajednica za 
plijen u lovu, odnosno hranu ili 
pećinu za obitavanje. Zatim su se 
počeli voditi za vlast nad ljudima i 
robovima. Zatim je na red došao 
metal, a posebno srebro i zlato, zatim 
dijamanti. U najnovije vrijeme ratovi 
se vode za naftu, a veliki i silni 
planeri rata u sklopu opće svjetske, 
takozvane, globalizacije smišljaju 
ratove koji će im u budućnosti 
omogućiti dominaciju nad 
kontrolom resursima čistih voda! 

Za te svoje prljave rabote uvijek 
imaju u pričuvi prljave pse rata 
koje, još gore nego svoje roblje 
nahuškaju na rat protiv onih koji 
imaju nešto što njima treba. 

A Hrvatska, kao što možda i ne 
znate IMA BOGATE RESURSE 
PITKE, KAO I SVAKE DRUGE 
NEZAGAĐENE VODE:!! 

Psima rata za svoje usluge, kao i 
uvijek kroz povijest - bacit će 
nečije koske. 

Zato su ginula naša djeca od 
psećih hordi rata, zato je poginuo 
Darko, a vi ste tu sada, kada su im 
ostale samo koske - da nas mirite s 
njima. Do nekog novog rata! Izašli 
su iz moga ureda nakon ovih riječi - 
bez riječi i pozdrava. 

U ime Darkovih legendarnih 
GROMOVA, mirnim vojničkim 
glasom, od Darka se oprostio njegov 
zapovjednik riječima: 

"Poštovani roditelji, obitelji, 
rodbino i prijatelji, želimo Vam u ime 
pripadnika 2. gardijske brigade 
Hrvatske vojske izraziti najiskreniju 
sućut zbog smrti Vašeg sina i našeg 
prijatelja suborca, časnika Hrvatske 
vojske, bojnika Darka Habenšusa. 

U vrijeme najžešće velikosrpske 
agresije na našu Domovinu, u onim 
teškim i mukotrpnim trenucima za 
naš hrvatski narod, u toj strašnoj i 
mračnoj stvarnosti tadašnjih prilika, u 


vremenu u kojem je postao ugrožen 
ne samo život pojedinaca, nego i 
opstojnost cijelog hrvatskog naroda, 
pravi domoljub nije mogao ostati 
miran i ravnodušan. Takav pravi 
domoljub je bio i naš suborac Darko. 
Te uzburkane 1991. godine Darko se 
dragovoljno priključio Hrvatskoj 
vojsci, slavnoj i pobjedničkoj gardi 
"Gromovima'". No ubrzo nakon toga 
i zbog toga Darkovu cijelu obitelj 
srpske vlasti na brutalan način 
istjeruju iz njihovog rodnog Srijema, 
iz kolijevke našega hrvatstva! 

Te, 1991. godine sudjeluje u 
teškim borbama na Banovini, u 
legendarnoj bitci kod — Novog 
Farkašića, zatim u Slanoj, Svetoj 
Katarini. Krajem godine u jednoj od 
borbenih akcija biva ranjen, nakon 
liječenja ponovno se vraća u boj. Taj 
mladić se zaista isticao 
snalažljivošću, borbenošću, znanjem i 
hrabrošću, tako da je već kao 
dvadesetjednogodišnjak postao 
zapovjednikom satnije. 

Godine _1992., nakon ratišta 
Banovine, Darko s postrojbama 
dragovoljno odlazi na posavsko 
ratište, gdje u krvavim borbama s 
najgorim četničkim postrojbama 
postaje legenda mnogih ratišta 
bosanske Posavine. No u jednoj od 
najtežih akcija 2. listopada nestaje 
tijekom borbe, da bi tek ovih dana , 
nakon gotovo osam godina, bilo 
potvrđeno da je tada i poginuo. 

Taj mladić bio je primjer hrabrosti 
hrvatskoga ratnika. A kažu da je 
hrabrost pojedinca poticala hrabrost 
čitavih naroda. Zato je hrabrost 
pokretač pozitivne povijesti svakoga 
naroda. 

Sjećamo se Darka, ali i drugih 
hrvatskih mladića ,kako su srcem i 
krunicom oko vrata branili hrvatsku 
Domovinu. Sjećamo se hrvatskih 
majki, kako su na ratišta u suzama, ali 
ponosno ispraćale svoje sinove, 
njihovih molitvi i strahova da im se 
nešto ne dogodi. Darkova majka i 
otac sa zebnjom su čekali osam 
godina svoga sina, iako sluteći ono 
najgore, iskra nade za njegovim 
povratkom uvijek je postojala. No 
stvarnost ili zbilja su na kraju bili 

nešto drugo. 

Tvoji suborci zamolili su me da ti 
danas, na rastanku, predam nešto kao 
naš zadnji poklon. Rekli su kako 
pouzdano znaju da će ti se dopasti. To 
su stihovi našeg ratnog kolege "Ptice 
Zenge", koje je napisao u čast 
poginulim = hrvatskim ratnicima. 
Sjećaš li ih se još Darko? 


Kada nas tuga napusti, 

i jednom opet budemo sretni, 
sjetite se ljubavi 

kojom su nas branili. 


Donesite jedan bijeli cvijetak, 
za duše ratnika molitvu neku. 
U naručje dijete uzmite, 
i nježno mu onda recite. 


Pogledaj maleni zelenu travu 
vječnoga doma to je postelja. 
Poslušaj plakanje vjetra u kojem 
hrvatski ratnici spavaju. 


Dugo spavaju hrvatski ratnici, 
gdje li sada ratuju? 
Na poljima vječnosti, umorni, 
svoje drage sanjaju. 


Dragi naš Darko, hvala ti za žrtvu 
koju si podnio za svoju Domovinu i 
svoj hrvatski narod. 

Mi tvoji ratni prijatelji, 2. 
gardijske brigade "Gromovi", nikada 
te nećemo zaboraviti, ostat ćeš u 
našem sjećanju kao čestit, iskren i 
hrabar čovjek . 

Hvala ti za sva dobra koja si u 
svome kratkom životu učinio. 


POČIVAO U MIRU 
HRVATSKI VITEŽE I LAKA TI 
BILA HRVATSKA ZEMLJA ZA 
ČIJU SLOBODU SI SE TAKO 
HRABRO I ČASNO BORIO. 

TVOJI "GROMOVI" 


U ime "Zajednice protjeranih 
Hrvata iz Srijema Bačke i Banata", od 
Darka se oprostio član Glavnog 
odbora gospodin Mihael Miletić. 

"Dragi Darko, 

da ne bi poslužio srpskom voždu 
"nebeskoga naroda" u njegovoj 
zločinačkoj i osvajačkoj agresiji na 

tvoju braću Hrvate i Hrvatsku državu, 
napustio si od iskona hrvatski Srijem, 
a posebice Slankamen u kom si rođen, 
odrastao i započeo sretan život. 

Došao si u Hrvatsku, odmah 
pristupio hrvatskim postrojbama da se 
kao čestit i istinski Hrvat i domoljub 
boriš za svoju Domovinu protiv 
četničkih hordi, hrvatskih Srba i 
srpske JNA. 

U toj teškoj i časnoj borbi istakao 
si se hrabrošću 1 junaštvom što ti je 
donijelo zasluženi čin hrvatskoga 
časnika, ali i nesreću da na veliku 
žalost svih nas, a posebice tvojih 
roditelja, brata i rodbine, ostaviš svoj 
mladi život na bojišnici 1 tako ga 
ugradiš u same temelje napokon 
slobodne nam Hrvatske domovine. 

Mi, danas vjerujemo - želimo 
vjerovati da tvoja velika hrabrost, 
istinska i plemenita žrtva nije bila 
uzaludna. 

Pomogao si hrabri Srijemče, da 
imamo svoju državu i da konačno 
budemo svoji na svome. 

Stoga, vrli viteže domovinskoga 
rata, mi Slankamenci, danas u Zadru, 
Benkovcu, = Virovitici, = Zagrebu, 
Osijeku, ali i mnogi drugi protjerani 
Hrvati iz svoga starog zavičaja, znaju 
za tvoje djelo i žrtvu, ostajemo 
vječno zahvalni i ponosni na 
srijemskog i slankamenačkog Hrvata, 
tebe Darko, pod ratnim imenom 
kojim si se posebno ponosio - 
SREMAC! 


NEKA TI JE LAKA 
HRVATSKA ZEMLJA, BILA TI 
VJEČNA SLAVA, I POČIVAO U 
MIRU BOŽJEM. 

Amen"! 

Kao što znaš Darko, govorio sam i 
ja toga puta, prvi puta u mom životu 
na jednoj sahrani. Ti znaš da to nije 
naš slankamenački običaj. Na našim 
katoličkim sahranama govorili su 
samo naši svećenici. Mi smo našu 
tugu savladavali u sebi šuteći. A znali 
smo i da nas dobro neki slušaju. 

A lagati nismo htjeli. 

Neću ti sebe sada opet ponavljati. 
Zato sam, eto, uzeo olovku u ruke, 
sjeo za stol i napisao ovo moje 
sjećanje na tebe. Hoću ga objaviti, 


najprije u našem "Zovu Srijema", a 
potom i u drugim medijima gdje mi to 
uspije. Neka se zna tko si bio, tko smo 
mi koji smo jedno vrijeme u našem 


životu, danas to smijemo reći, 
zajedno = proživjeli u našem 
Slankamenu. 


Ako primjećuješ Darko, pišem 
ovo na prvi dan proljeća. Vidiš li 
možda, kako je sada na Jandi? 
Osjetiš li kako mirišu vrbaci u 
ritovima pored Dunava? Čuje li se 
još uopće jeka škara u našim 
vinogradima i voćnjacima? 
Visibabe su možda već precvjetale 
na osunčanim — fruškogorskim 
proplancima. A ljubičice sigurno 
nisu. Sigurno. Mirišu. Jednom si mi 
rekao da ja osjetim miris Planine. 

Da, stiglo je ovogodišnje 
proljeće. Blago svima onima kojima 
si omogućio da im to u ovom 
trenutku nešto lijepo znači. Toplo ti 
hvala u ime svih njih. 

Vidiš li Darko da ti nisam 
napisao "IN MEMORIAM", mada 
će ovo biti objavljeno kada bi za 
tako nešto već bilo pristojno 
vrijeme. Ne mogu te smjestiti u 
tako nešto jer je i dragi Bog odlučio 
da te izdvoji iz "običnog", da se sve 
oko tebe dogodi neobično, tragično, 
ali veliko. 

Toliko, da dok je Slankamena i 
Slankamenaca vječito budeš naša 
"osobna karta", gdje god da se 
nađemo. Da budeš naša bianco 
ulaznica u svaki onaj zemaljski i 
nebeski prostor u kojem se traži 
nešto - lijepo, plemenito, časno i 
pošteno. Nevino. 

A ti, legendo, ratničino naša, 
rumeni ministrantu pred oltarom 
Gospodnjim u najljepšoj Crkvi na 
svijetu, putuj u miru ka tvojim 
plavim dječačkim obalama. Pa 
jedva ti je bilo dvadeset kada si 
krenuo na svoje purpurne putove iz 
snova. Zaslužio si svoj mir, kako 
sada tako i u vijeke vijekova 

Hvala TEBI. 


U ime "Zavičajnog kluba 
Slankamenaca u Zagrebu" i svih 
Slankamenaca - ma gdje i kada bili, 

mr Stjepan Rendulić 

Nove knjige: fra Šimun Šito Ćorić 


KARDINAL ALOJZIJE STEPINAC 


Osnovne činjenice o osobi i djelu 


Prof. dr. Šimun Šito Ćorić je franjevac, književnik i psiholog. Školovao se u Dubrovniku, Sarajevu, Luzernu, New 
Yorku i Zagrebu. Svojim raznolikim aktivnostima godinama djeluje ne samo u Svicaskoj gdje odavno živi, već po svim 
kontinentima. Corić je takođe profesor psihologije na sveučilištima u Mostaru i Zagrebu. 


Nadbiskupov govor na sudu 


Četvrti dan rasprave, 3. listopada 1946, nakon 
ispitivanja, bilo je nadbiskupu dopušteno, da obzirom na 
iznesene optužbe i on kaže koju riječ. Služeći se tom 
slobodom, koju mu je zakon davao, održao je nadbiskup 
kroz 38 minuta sljedeći govor: 

" Na sve tužbe, koje su ovdje protiv mene iznesene, 
odgovaram da je moja savjest mirna, makar se publika tome 
smijala. Sada se ne kanim braniti niti apelirati protiv osude. 
Ja sam za svoje uvjerenje sposoban podnijeti ne samo 
ismjehivanje, prezir i poniženje, nego - jer mi je savjest čista 
- pripravan sam svaki čas i umrijeti. 

Stotinu puta je ovdje ponovljen izraz “optuženi 
Stepinac". Ali nitko nije toliko naivan, da ne bi znao, da iza 
toga “optuženoga Stepinca"sjedi ovdje na optuženičkoj 
klupi nadbiskup zagrebački, hrvatski metropolita i 
predstavnik katoličke Crkve u Jugoslaviji. Sami ste toliko 
apelirali na ovdje prisutni kler, da kaže, da je samo Stepinac 
kriv ovima i njihovu stavu naroda i klera. Obični Stepinac ne 
može imati taj utjecaj nego samo nadbiskup Stepinac. 

Sedamnaest mjeseci već se vodi protiv mene borba u 
štampi i u javnosti, inače 12 mjeseci podnosio sam faktičnu 
internaciju u nadbiskupskom dvoru. 

("' Prekrštavanje " pravoslavaca) 

Upisuje mi se u krivnju prekrštavanje Srba. To je uopće 
neispravan naziv, jer tko je jednom kršten, ne treba ga više 
prekrštavati, nego se radi o vjerskom prijelazu. Ja o tom 
neću opširnije govoriti nego velim, da mi je savjest čista, a 
povijest će jednom reći o tom svoj sud. Činjenica je, da sam 
morao premještati župnike, jer im je prijetila opasnost smrti 
od pravoslavnih, jer su ih htjeli Srbi ubiti, zato što otežu s 
prijelazima. Činjenica je, da se u prošlo ratno vrijeme Crkva 
morala provlačiti kroz poteškoće kao zmija, a išlo se na ruku 
srpskom narodu s nakanom da mu se pomogne, kako se dalo 
i moglo. Gospodin mi je predsjednik predočio prijepis, što 
sam tražio prazni pravoslavni manastir - nekoć naš pavlinski 
- u Orehovici, da se u nj smjeste trapisti, koje su Nijemci 
protjerali iz Rajhenburga. Smatram da mi je bila dužnost da 
pomognem braći Slovencima, koji su od Hitlerovaca bili 
izagnani, da se sklone. 

(" Zloćin"- vojni vikarijat) 

Kao teški zločin pripisuje mi se vojni vikarijat. Pitao me 
je predsjednik suda, nisam li smatrao izdaju Jugoslavije, dok 
sam u toj stvari stupio u vezu s Nezavisnom Državom 
Hrvatskom. Ja sam bio vojni vikar i za bivše Jugoslavije. 
Nastojao sam pitanje vojnog vikarijata urediti kroz ovih 8-9 
godina, No nije došlo do definitivnog rješenja. To je pitanje 





konačno bilo uređeno u Jugoslaviji i konkordatom koji je 
stvoren teškom mukom, svečano ratificiran u parlamentu, da 
onda propadne na ulicama beogradskim. 

Kad je rat Jugoslavija-Njemačka bio pri kraju, ja sam 
morao pružiti duhovnu pomoć i ostacima vojnika katolika 
bivše Jugoslavije i novostvorene Nezavisne Države 
Hrvatske. Ako je, dakle, država propala, a vojska ostala, 
morali smo pogledati tu situaciju. 

(Prava hrvatskog naroda) 

Nisam bio persona grata ni Nijemcima ni ustašama. 
Nisam bio ustaša, niti sam položio njihovu zakletvu, kako su 
učinili vaši činovnici, koji su ovdje. Hrvatski se Narod 
plebiscitarno izjasnio za hrvatsku državu i ja bih bio 
ništarija, kad ne bih osjetio bilo hrvatskog naroda, koji je bio 
rob u bivšoj Jugoslaviji. Rekao sam: Hrvatima se nije 
dozvoljavalo da napredaju u vojsci ili da uđu u diplomaciju 
osim da promijene vjeru ili ožene inovjerku. Tu je faktična 
baza i pozadina mojih poslanica i propovijedi. 

Što sam govorio o pravu hrvatskog naroda na slobodu i 


16 ZOV SRIJEMA 








NOVE KNJIGE 


ra 





nezavisnost, sve je u skladu s osnovnim principima 
saveznika istaknutim u Jalti i u Atlantskoj povelji. Ako 
prema ovim zaključcima svaki narod ima pravo na svoju 
nezavisnost, zašto bi se to onda branilo samo hrvatskom 
narodu? Sv. Stolica je toliko naglašavala da i mali narodi i 
narodne manjine imaju pravo na slobodu. Zar katolički 
biskup i metropolita ne bi o tom smio ni pisnuti? Ako treba, 
past ćemo, jer smo vršili svoju dužnost. Ako mislite da je 
hrvatski narod zadovoljan ovom sudbinom ili mu 
eventualno još pružite priliku da se izjasni, s moje strane 
nema poteškoća. Poštivao sam volju svoga naroda i poštivat 
ću je. 

Optužujete me kao neprijatelja državne i narodne vlade. 
Molim vas, kažite mi, koja je za mene vlast bila 1941. 
godine? Da li pučista Simović u Beogradu, ili izdajnička, 
kako je vi zovete, u Londonu ili ona u Jeruzalemu, ili vaša u 
šumi, ili ova u Zagrebu? Dapače, i godine 1943. i 1944., da 
li vlada u Londonu ili u šumi? Vi ste za mene vlast od 8. 
svibnja 1945. Zar sam mogao slušati vas u šumi i ovdje njih 
u Zagrebu? Je li se uopće može dva gospodara služiti? To 
nije po katoličkom moralu ni po međunarodnom ni po opće 
ljudskom pravu. Nismo mogli ovdje vlast ignorirati, makar 
bila ustaška, ona je bila ovdje. Vi mene imate pravo pitati i 
zvati na odgovornost od 8. svibnja 1945.! 

(Tu mu upadne u riječ predsjednik suda Vimpulšek 
rekavši: "Onda ne bismo smjeli po tome suditi ni Paveliću ni 
Lisaku."). 

Glede kakvih terorističkih mojih čina nemate dokaza, 
niti će vam itko vjerovati. Ako su Lisak, Lela Sofjanec i 
drugi dolazili k meni pod drugim imenom ili ako sam primio 
pisma, koja nisam znao ni pročitati, ako je to krivnja, što su 
ljudi k meni dolazili, primit ću mirno osudu. 

Ako sam svećeniku Mariću dao propusnicu, ništa si ne 
predbacujem, čista mi je savjest, jer mi nije bila nakana 
učiniti ništa protiv poretka i mirne duše mogao bih poći na 
drugi svijet s tom krivnjom. Hoćete li mi to vjerovati ili ne, 
sporedno je. Optuženi zagrebački nadbiskup zna za svoje 
uvjerenje ne samo trpjeti nego i umrijeti! 

Sam predsjednik vlade dr. Bakarić rekao je svećeniku 
Mihanoviću: "Mi smo uvjereni, da iza tih akcija stoji 
nadbiskup, ali nemamo nikakvih dokaza. To je za mene 
dovoljno rečeno. 

(Vjerski progon) 

A sada: u čemu je čitav spor, naše teškoće i zašto nije 
došlo do smirenja prilika? 

Državni tužilac je toliko puta ustvrdio, da nigdje nema 
tolike slobode savjesti, kao ovdje u ovoj državi. 

Slobodan sam navesti neke činjenice, iz kojih će se 
vidjeti protivno. Ponovno tvrdim pred svima: 260-270 
svećenika poubijano je od narodnog oslobodilačkog pokreta. 
U nijednoj civiliziranoj državi na svijetu ne bi toliki 
svećenici bili tako kažnjeni za te krivice, koje im imputirate 

Evo npr. župnik u Slatini, Birger! Ako je bio član 
Kultur-bunda, pa da ste ga recimo sudili na osam godina, no 
vi ste radi toga, što je kao dekan prenesao bogoslužne stvari 
iz susjedne voćinske crkve, što mu je bila dužnost, sudili ga 
na smrt i ubili. 

Ponovno tvrdim: u nijednoj drugoj civiliziranoj državi ne 





bi se tako sudilo. Svećenik Povoljnjak ubijen je bez suda kao 
pseto na cesti. Isto i s okrivljenim časnim sestrama. U 
nijednoj drugoj civiliziranoj državi ne bi ih se na smrt 
sudilo, nego najviše na zatvor. Vi ste učinili pogrješku 
fatalnu, što ste pobili svećenike. Narod vam to neće nikada 
zaboraviti. . 

Naše katoličke škole izgrađene sa toliko žrtava, oduzete 
su nam. Onemogućen je rad naših sjemeništa. Da nisam 
dobio iz Amerike sedam vagana, uopće se ne bi ove godine 
bilo moglo početi s radom. A to su djeca siromašnog 
seljačkog našeg svijeta. Silom ste uzeli svu imovinu 
sjemeništima. Niste učinili ništa manje, nego li Gestapovci, 
koji su oduzeli sjemeništu posjed Mokrice. Nismo proti 
agrarnoj reformi, ali se to moralo raditi u sporazumu sa Sv. 
Stolicom. 

Naša sirotišta su onemogućena. Uništene su naše tiskare 
i ne znam postoji li još gdje koja. Nema više naše štampe, 
koju ste ovdje toliko napadali. Nije li uopće škandal tvrditi, 
da Crkva nije nigdje toliko slobodna kao ovdje? 
Dominikanci su dali štampati jednu pobožnu knjižicu, koju 
sam j a preveo s francuskog i utrošili su 75.000 dinara. Kad 
je knjižica bila već odštampana i kad su htjeli nakladu 
podići, nisu knjige dobili i toliko štetuju. Zar je to sloboda 
štampe? 

Nestalo je i ništa ne radi Društvo sv. Jeronima. To je teški 
delikt prema narodu ovako postupati s najvećom našom 
kulturnom institucijom. 

Predbacili ste mi i " Karitas". Ali velim ovdje: taj je 
"Karitas" učinio goleme usluge našem narodu i vašoj djeci. 
Onda vjeronaučna obuka. Postavili ste načelo: u višim 
razredima srednjih škola ne može biti vjeronaučne obuke, a 
u nižim po volji. Kako ste mogli maloj djeci, koja još nisu 
dorasla da sama odlučuju, dozvoliti da se odlučuju za 
vjeronauk, a višeškolcima, koji već imaju i pravo glasa, ne 
dopuštate slobodno odlučivanje u pogledu vjeronauka u 
školi? 

Naše katoličke bolnice časnih sestara koliko imaju 
nevolja! Protiv volje ogromne većine naroda uveli ste civilni 
brak. Zašto niste tu slobodu izrazili više u mentalitetu našeg 
naroda? U Americi je to pametnije: tko hoće, civilno, tko 
hoće, crkveno. Mi vam ne branimo stanovitu kontrolu nad 
brakom. Ali naš narod vrlo boli, kad mora najprije ići na 
oblast, a onda na crkveno vjenčanje. Da ste se na nas 
obratili, dali bismo vam sugestije u spomenutom smislu. 

Otete su zgrade nekim redovnicama u Bačkoj, neke 
crkve u Splitu bile su, ne znam jesu li još, kao magazini. 
Imovina Crkve oduzeta je bez sporazuma sa Sv. Stolicom. 
Vidjeli ste da narod nije htio primati tu zemlju. No 
materijalno pitanje to je najzadnji problem. Bolna je točka 
OVO: 

Nijedan svećenik i biskup nije danas siguran za život ni 
danju ni noću. Biskup Srebrnić je na Sušaku bio napadnut od 
mlađarije nahuškane od stanovitih ljudi i tri sata su ga 
gnjavili u sobi i inače napadali, a vaša policija i milicija 
samo gleda. Ja sam to isto iskusio u Zaprešiću. Biskup Lach 
bio je na krizmi preko Drave i premda se znalo da onamo 
dolazi, prebacili su ga natrag ovamo preko Drave i cijelu noć 
držali u zatvoru u Koprivnici i nisu mu dali da krizma. 


ZOV SRIJEMA 17 





M 





a 
NOVE KNJIGE mYv 


= 








Dapače vaši su ljudi, koji su bili u šumi, došli k meni i 
izjavili: “To je nedostojan postupak." Mi idemo k vlastima 
protestirati! Biskupu Buriću su također razbili kamenjem 
prozore, dok je bio na krizmi. Biskup Pušić je, kako čujem, 
ovih dana napadnut trulim jabukama i jajima. 

Mi ovakvu slobodu smatramo iluzijom i mi nećemo biti 
bespravno roblje. Borit ćemo se svim zakonitim sredstvima 
za svoja prava i u ovoj državi. (Čuje se glas iz publike: 
"Niste ih zaslužili! ") 

( Vjerska nauka napadana) 

Evo, da razumijete, zašto smo se borili: još jedno tri do 
četiri primjera slobode. 

U školskim udžbenicima tvrdite protivno od svih dokaza 
povijesti, da Isus Krist nije postojao. Znajte, Isus Krist je 
Bog! Za Njega smo spremni umirati, a danas je nauka to, da 
on uopće nije postojao! Kad bi se koji profesor usudio učiti 
protivno, mogao bi se sigurno nadati da će izletjeti iz škole. 
Ja vam kažem, g. državni tužioče, da uz ovakve uvjete nije 
Crkva slobodna, nego da će za kratko vrijeme biti 
istrijebljena. 

Krist je temelj kršćanstva. Vi se zauzimate za 
pravoslavne Srbe. Pitam ja vas, kako vi sebi zamišljate 
pravoslavlje bez Krista? To je jedan apsurd! Kako vi 
zamišljate Crkvu bez Krista? To je jedan apsurd! 

Za Majku Božju kaže se u knjigama, da je bila bludnica. 
A znadete li, da je ona za pravoslavne i katolike najsvetiji 
. pojam? Naređujete, to je službena nauka, da je čovjek postao 
od majmuna! Ako imade tko tu ambiciju, neka mu bude! Ali 
otkuda dolazi netko da to odredi kao službenu teoriju, koju 
danas ne priznaje ni jedan učenjak svjetskog glasa? 

(Javni tužilac primjećuje na to: "To nije nitko tvrdio, da 
je čovjek od majmuna, ni Darwin, ni Haeckel. To ste izvrnuli 
Vi 1 čitava reakcija".) 


Po vašem shvaćanju materijalizam je jedini naučni 
sistem, a to znači izbrisati Boga i kršćanstvo. Ako nema 
ništa osim materije, onda vam hvala na slobodi. Rekao je 
jedan od vaših ljudi višeg položaja: “Nema čovjeka u ovoj 
državi, kojega mi nismo kadri staviti pred sud i suditi.? 

Na ostale optužbe, kojima nas stavljate u red koljača i 
prijatelja terorista, velim da nisu ni sva zlodjela u bivšoj 
Nezavisnoj Državi Hrvatskoj počinjena od domobrana i 
ustaša. Nije za Crkvu bilo lako broditi. Morala se probijati 
kroz mnoge poteškoće. 

Neka se ne misli da ja hoću rat. Neka sadašnja vlast 
povede razgovore sa Sv. Stolicom. Crkva ne pozna diktata, 
ali nije protiv poštenih sporazuma. To se može. Onda će 
biskupi znati što im je dužnost i neće se trebati tražiti 
svećenike da ukazuju njihovu krivnju, kao što je bilo ovdje. 

(Komunistička partija) 

Konačno da kažem par riječi i o komunističkoj partiji, 
stvarnom mojem optužitelju. 

Ako se misli, da smo mi zauzimali dosadašnji stav radi 
materijalnih stvari, krivo je, jer mi smo ostali čvrsti, evo i 
nakon što nas se osiromašilo. Nismo protivni tome da 
radnici dođu do većih prava u tvornicama, jer je to u duhu 
papinskih enciklika, niti što imamo protiv pravednih 
reforma, ali neka nam dozvole pristaše komunizma, ako je 
slobodno propovijedati i širiti materijalizam, da bude i nama 
pravo ispovijedati i propagirati naša načela. Katolici su za ta 
prava umirali i umirat će. 

Ja završujem: Uz dobru volju se može doći do 
sporazumijevanja, no inicijativa je na današnjoj vlasti! Niti 
ja niti episkopat nismo stranka za načelno 
sporazumijevanje, nego državna vlast i Sv. Stolica. A što se 
tiče mene i moga suđenja, ja ne trebam milost, savjest mi je 
mirna." 


MARADIČANI IZ BJELOVARA 
PRIREDILI MAŠKARE 


U utorak 27. veljače dan poklada, 
mačkara, proslavljen je u obiteljskoj 
kući Lihvarček Lazara iz Bjelovara. 
Sastali su se Maradičani i nešto 
Petrovaradinčana, da se podsjete na 
nekadašnje vrijeme i stare običaje, 
kako se slavilo u Maradiku i 
Petrovaradinu. Maškaralo se tamo na 
drugačiji način, ali ipak je bilo 
zadovoljstvo i radost proslaviti i na 
ovakav način. Uz malu zakusku, piće, 
pjesmu i ples kao i uz tradicionalne 
krafne na taj dan. Prije ponoći pred 
sam rastanak otpjevali smo i pjesmu 
"Divan je kićeni Srijem". Muzika je 
prestala, korizma je nastala. Okupljeni 
su se rastali uz zbogom i doviđenja do 
idućih poklada, na isti način i na istom 
mjestu. Lazar Lihvarček 

Životna priča od Beške do Širokog Briga 


KAKO SU SRIJEMSKA KOLA 
DOSPJELA U HERCEGOVINU 


Hercegovačka bura puše li puše. 
Široki Brijeg, ulica fra Didaka Buntića, 
naselje Pecara. Solidna kuća, a ispred 
kuće, srijemska zaprežna kola, kao 
nova. Malo dalje od njih, željezni plug. 
Sve  konzervirano, obojano, fino 
ukrašeno i dotjerano. A ta stara 
srijemska kola, kada bi mogla pričati, 
ispričala bi veliku životnu priču. 

Umjesto kola priču je nam kazivao 
Jozo Ćavar i njegova supruga Matija. 
Jozo je rođen 1936. u obližnjem 
Gornjem Gracu, a Matija pet godina 
kasnije u Gornjem Crnču. Ratne 1943. 
otac Marko je brao kukuruz u Srijemu, 
kako bi prehranio gladna usta. Rat je 
bio, pa kukuruz nije mogao prevesti u 
Hercegovinu, te je došao po svoju 
obitelj i odveo ih u Srijem, u Bešku, 
zapravo današnji čortanovački atar. U 
to vrijeme i Srijem i Hercegovina su 
bili u jednoj državi, zvala se NDH. No, 
došli su partizani i tzv. oslobođenje, pa 
su htjeli Hrvate osloboditi od života. 

- Pred Božić 1944. partizani iz 
Čortanovaca su nas otjerali. Na 
Pavkovića salašu je ostalo pet - šest 
vagona kukuruza. Sve su nam oduzeli, 
čak su pucali na jedinu preostalu kokoš. 
Bilo je ondje osamnaest osoba iz 
Hercegovine, koje su brale kukuruz. 
Bili su to: Mara Ćavar, Žarko, Marko i 
Milica Ćavar, Karlo Čuljak i Mladen 
Zelenika i još neki. Partizani su nas 
ispratili do Banstola i ceste ka Irigu. 
Dobili smo propusnicu pisanu ćirilicom 
i nitko je od nas nije znao pročitati. Po 
kiši, pješice smo pošli ka Irigu, kada 
smo susreli Ciganina koji je čuvao 
stoku. Pročitao je našu propusnicu i 
kazao da ne idemo u Irig, jer u 
propusnici piše kako smo određeni za - 
strijeljanje. Pokazao je nam put za 
Rumu i spasio nas, kazuje Jozo Ćavar. 

Upravo su Rusi napuštali Rumu i 
ondje smo ostali do svibnja 1945. Otac 
Marko je radio sa konjima na kuluku. 
Sa preostalim Švabama vraćamo se u 
Bešku, u današnju ulicu Novi Beograd, 
kod rampe. Ondje sam bio do 1967. 


Matija i ja smo se vjenčali u Beški 
1965. Ubrzo odlazimo u Njemačku 
gdje smo zaradili mirovinu 1 vratili se 
na rodni Široki Brijeg. Onda mi na 
pamet padoše zaprežna kola moje 
sestre Danice Čuljak. I rješio sam ih 
dovesti na Široki Brijeg, te konzervirati 
kao uspomenu iz djetinjstva, kazuje 
Jozo. 

Tako je 1989. prevezao rastavljena 
kola iz Beške, sastavio ih, izradio neke 
dijelove i fino uredio. Dragan Čuljak, 
Danicin sin dovezao je kombijem kola. 


Kola su stara više od četiri desetljeća. 
Posljednji ih je u Beški vukao konj 
Šerif. Danicina djeca Ivan, Vlado, 
Marinko, Pero i Dragan, te kći Ružica 
su često ljeti vozili ova kola. Tako se 
šestoro djece školovalo i odlazilo od 
kuće. Danas Danica Čuljak sa obitelji 
živi u Velikoj Pisanici kod Bjelovara. 
Drago joj je što su eto živa i čitava 
njezina kola. Kada je Danica iz Beške 
dolazila 1993. u Hrvatsku, na 
graničnom prijelazu zabilježen je i ovaj 
dogadjaj. 

Mirko Kožul, tada granični 
policajac u Terezinom Polju kod 
Virovitice na granici je vidio tužnu 
staricu, koja ga u odori nije prepoznala. 


so 


Sjetio se njenog konja i kola iz Beške. 
Upitao je staricu što ima prijaviti, a 
Danica Čuljak odgovorila kako nema 
ništa, jer je izbjeglica iz Srijema. Onda 
je policajac upitao . "Danice, a da vi ne 
švercate nekog konjića "? Starica je 
prepoznala beščanskog mangupa koji 
se često vozio njezinim kolima. 

- Kola sam uredio i postavio ispred 
kuće. Našao sam i stari željezni plug, a 
namjeravam uraditi i konja. Hoću 
napraviti i stari bunar sa čekrkom, 
kakvi su nekada bili u Srijemu. Mnogi 





su htjeli kupiti ova srijemska kola i 
fratri su se zanimali. No, dopustio sam 
samo ih fotografirati, jer ona su za 
mene više od izloška. Za Bešku me 
ništa ne veže, osim uspomena iz 
djetinjstva. Djeca su mi u Njemačkoj, 
ali posluju sa Hercegovinom. Još 
čuvam starih stvari sa hercegovačkog 
sela, ali su mi srijemska kola najdraža. 
Kada sam 1993. iz Njemačke dolazio u 
Hrvatsku, u hrvatskoj putovnici je mi 
pisalo prebivalište Beška, općina 
Inđija. Hrvatski policajac je upitao gdje 
je ta Beška ? Mirno sam mu odgovorio 
kako je - Beška u Hrvatskoj, sa 
smijehom kazuje Jozo Ćavar. 

Tekst i snimka Boris ĆAVAR 

Zanimljiva povijest 


Hrvatski Sokol 


(Priredio Vladimir Brindl) 


Među požutjelim starim slikama Srijema i Mitrovice, u istrgnutim listovima Hrvatskog sokola - glasnika Hrvatskog 
sokolskog saveza iz daleke 1928. godine moju su pažnju privukla posebno dva broja - ožujak i travanja te godine. 

Listovi gotovo s početka stoljeća koje smo ispratili, otkrivaju značenje i ulogu toga, za Hrvate važnog saveza koji je tih 
godina brojio 210 društava s 25 tisuća članova, a među njima više od osam tisuća članova u 44 društva pripadalo je selima 
i gradovima našega Srijema i Slavonije (Ilok, Kobaš, Mitrovica, Petrovaradin, Ruma, Vukovar, Osijek, Dalj, Vinkovci, 
Orahovica itd.) Postavimo li pitanje u čemu se odražavalo značenje hrvatskog sokolstva, odgovor je: u promicanju prosvjete 
i kulture, tjelesne kulture, a u većim društvima kulturno prosvjetni odjeli - fanfare, tamburaši, pjevački zbor, kazališnih 


dobrovoljaca itd. 


Slike stare jednako kao listovi istinski su i vjerni svjedoci kulturno prosvjetne povijesti Hrvatskog sokola. Nadahnut 
govor L. Križa (H. S. ožujak 1928.,br. 3) Domovina i hrvatsko sokolstvo doima nas se još i danas. 


Domovina i hrvatsko 
sokolstvo 
Mnogo puta slušamo govore 


izrečene u slavu i sreću domovine. Sve 
ljepote, što ih priroda može dati, 
dočaravaju se u najljepšoj formi. Tu su 
plodna polja, bistre rijeke, guste šume, 
bregovi i ubave doline, plavo nebo i 
beskrajno more. No, ta je zemlja bila 
ista, ako ne i ljepša, pred hiljadu i 
hiljadu godina, kad je još pusta i 
nenapučena bila, a jedini su joj 
gospodari bili divlje životinje. Ako 
dakle uzmemo domovinu kao takou 
onda maramo imati pred očima narod, 
koji u njoj, živi; a po sreći i zadoljstvu 
.tog naroda možemo procijeniti onda i 
sreću svoje domovine. Narod dakle, 
koji tu na toj zemlji živi, treba da je 
svijestan te svoje životne zadaće i da 
udesi svoj životni rad i svoje životne 
potrebe tako, da će se u njima snaći 
sretan i zadovoljan, a pouzdan. i 
siguran; da će tu sreću i zadovoljstvo 
svog rođenog doma ostaviti i 
potomcima svojima, koji će uz dobar 
primjer svojih otaca nastaviti svoj 
životni tok. Samo tako moći će narod 
biti sretati, a s njime i ona gruda zemlje, 
koju će ljubomorno čuvati i obrađivati, 
a naravska je posijedica toga, da će tu 
dragu grudu znati svaki posliednji njen 
sin čuvati i braniti svom silom i snagom 
svojom. Takav onda narod može da 
usreći svoju domovinu, koja je onda 
uistinu i lijepa i mila i draga. Ali takav 
narod mora da ima svakog svog člana 
potpuna i na svom mjestu. Treba ljude 
tjelesno zdrave i jake, muževne i 
samosvijesne te duhom jake_i 


neslomive. 

Tu je dakle zadaću preuzelo 
hrvatsko sokolstvo, koje tu zadaću 
ispunjava preko 50 godina postepeno, 
prelazeći iz grada u grad, iz sela u selo, 
rušeći sve ograde i zapreke staleških 
razlika jedinom željom, da sakuplja 
svijesne i čestite Hrvate u jednu jaku 


Hrvatsko sokolstvo imade dakle 
zadaću učiniti čovjeka tijelesno jakim i 
otpornim, duševno jakim i svijesnim, a 
nacionalno vrijednim i  čestitim. 


Odgojiti čovjeka čestita, ozbiljna i 
trijezna odgojiti čovjeka duševno i 
tjelesno jaka, to je eto zadaća našeg 
sokolstva. Kada jednom odgojimo na 
ovaj način narod svoj, onda ga neće biti 





“Mitrovački konjanički sokol", 1928. god 


šire tu ideju sokolstva sve dalje i dalje. 

Zato je iz sokolstva i isključeno 
svako političko  strančarstvo, koje 
narodnu snagu slabi i razdvaja, jer 
težimo za slogom i jedinstvom svega 
što trijezno, pošteno i hrvatski misli i 
osjeća, pa zato ta misao provejava sve 
slojeve hrvatskog naroda, gdjegod on 
živi. Ova je misao udomaćena u gradu i 
selu, jednako kod bogata kao i kod 
siromaka, koja potonjeg pridiže, prvog 
usrećuje. 


teško priučiti na disciplinu, koja mora 
biti svakome sveta zapoviied. Nije to 
zapovijed pod moraš, već, je to, 
zapovijed narodne svijesti i domovine. 
Kad bude ovako narod odgojen, onda 
nema straha za Te, domovino draga, jer 
će. Ti takav narod pripremiti Termopile, 
na kojima će se naći ne jedan, već 
hiljade Leonida, da brane čast, slavu i 
slobodu svoje hrvatske domovine. 
Zdravo! 
L. Križ 

NAŠI OBIČAJI 





IZ STARIH VREMENA 


USKRS U KUKUJEVCIMA 


U našoj tradiciji je da Veliki tjedan 
započinje "Cvjetnom nedjeljom" ili 
"Cvitnicom": tada bi mladi nabrali 
ljubičica, visibaba, i drugog cvijeća, te bi 
se na bunaru umivali u tom cvijeću. 
Vjerovalo se da će tako sačuvati mladost, 
ljepotu tena i miris tijela. Na Misu se na 
posvećenje nosile grančice drinka, cica- 
mace, zumbula i drugog cvijeća. Po 
posvećenju, grančice bi se zatakle iza 
svetih slika i tako ostale dosta dugo, 
nekada i do slijedeće  cvjetnice. 
Ponedjeljak, utorak, srijeda iza cvjetnice 
protekli bi radno. Ratari bi pripremali 
zemlju za sijanje ili bi posijali ako bi 
zemlja bila već ranije pripremljena. 

Vinogradari i voćari bi orezivali 
vinograde i voćnjake ili bi obavljali neke 
druge poslove koji bi tada bili aktualni. 
Na Veliki četvrtak, ratari bi rano ujutro 
izašli sa svojim zapregama na njive i 
radili, ali samo do deset sati, jer bi se 
tada vezala crkvena zvona i ne bi zvonila 
do subote u osamnaest sati. To je dakle 
bio početak muke i smrti Isusove. Misa 
je počinjala u 6 sati popodne. Svećenik 
nije prao noge ljudima, (bar je kod nas 
tako bilo, mislim da je to običaj novijeg 
datuma). Ja bih ovdje naveo neki drugi 
običaj, a to je da su tada školska djeca 
nosila u crkvu šarene šibe (išarane) od 
dudovog pruća, koje bi udarali o pod, pa 
sve tako dok se ne bi slomile do prstiju. 
To je bilo pod kraj mise, a slomljene 
dijelove šibe bi kupili, nosili svojim 
kućama da bi ih majke zabadale u vrtu u 
lijehe zasađene bijelim lukom, vjerujući 
da će tako biti sačuvane od lukovog crva. 

Šibe bi u većini slučajeva išarali 
pastiri jer bi oni imali najviše vremena, 
čuvajući svoja stada i tako sa velikim 
strpljenjem bi ih pretvarali u prava mala 
remek djela, te bi ih darivali svojoj 
mlađoj braći, a bogme i djevojkama, a 
one bi ih stavljale u svoje prozore ili 
ormare. Šibe su se nosile tri dana u crkvu 
na Veliki četvrtak, Veliki petak i Veliku 
subotu. 

Na Veliki četvrtak svećenik bi, ili 
neki od tutora odredili stražu koja će 
čuvati Isusov grob. Obično su to bili 
lovci, te po dvojica sa svojim puškama u 
stavu mirno, pa tako na smjenu, dva po 





dva sve do Velike subote u 18 sati, kada 
se dizala baga. Toga sata, to bi značilo 
uskrsnuće i početak velikog slavlja. 

Tada bi straža ostala dok bi se dizala 
Baga, a u porti bi se iz svih pušaka 
ispalilo po nekoliko plotuna u znak 
uskrsnuća. Isto tako bi bogari (stražari) 
na Veliku subotu u porti ložili vatru, a 
puk bi po završetku Svete mise tu žar 
nosio svojim kućama, kako bi unio mir i 
sreću u svoju obitelj, a koja bi značila 
svjetlost u obitelji kroz godinu. 

Da se malo vratim na Veliki petak: to 
je bio zaista tužan dan. Toga .dana bi se 
postilo i gotovo se ništa ne bi jelo. Do 
uvečer, kada bi nam naše bake i majke 
pripremile večeru, obično paradajz juhu, 
bez masnoće, tašci ili rezanci s orasima 
ili makom. Muka Isusova se pjevala na 
Cvjetnu nedjelju, kao i na Veliki petak. U 
crkvi smo imali velike orgulje koje bi 
najavile muku, a potom bi cure u koru , 
kakvu je već koja imala ulogu, imitirale 
određena lica, a i puk. Ovim bi se činom 
završila Velika nedjelja. Zaboravio sam 
još samo napomenuti ovo: bogari tih 
dana (stražari Isusovog groba) dok su 
jedni čuvali Isusa, ostali bi išli po selu i 
tako kupili milodar, a narod bi davao 
jaja, kobasice, slanine, vina pa i novaca, 
već prema mogućnostima. Milodar su 
čuvari trošili, odnosno jeli i pili 
zajednički, dok su bili okupljeni oko 
crkve, a poslije toga bi nešto podijelili, a 
nešto prodali i taj bi novac opet 
podijelili. 

Sutradan poslije Velike subote 
osvanuo je dan Isusovog slavnog i svetog 
uskrsnuća. Održavala se rana jutarnja 





žuč 7 : >.) 


Misa na koju bi išle cure, mlade snaše pa 
i žene, noseći svetenje na blagoslov, tj. 
posvetu koja će se blagovati u svojim 
obiteljima. Uskrs se kod nas blagovao tri 
dana. Svetenjske korpe ili cegeri bili su 
ukrasno ispleteni od bijelog vrbovog 
šiblja, a sadržaj u njima bio je po običaju 
sličan jedan drugom. Obično je to bio 
uskršnji kruh ukrašen  pletenicom, 
ružama, klasjem pšenice i drugim, već od 
mašte i znanje kako je tko znao. 

U košari se nalazilo jaja, kobasica, 
kuhanih  svinjskih jezika, možda 
ponegdje i šunka, hren, sol, bijeli luk, 
kolači... Košara se pokrivala ukrašenim 
vezenim  peškirom. Ovo bi bilo 
takmičarski čiji će peškir biti bolje i 
ljepše izvezen. Korpu bi obično nosile 
dvije osobe. Velika Sveta misa bila bi u 
deset sati. I dok je svećenik govorio, 
podizanjem kruha i vina stražari (bogari) 
bi taj čin popratili plotunima u porti. 

U Kukujevcima su se održavale tri 
mise: jutarnja rana misa, velika misa u 10 
ili 10,30 sati, i večernja misa koja se 
održavala po određenom vremenu i to je 
bilo svake nedjelje i većim blagdanima. 

Slušajući temu četvrtkom koju vodi 
cijenjeni Ante Bekić, a tema je bila 
Veliki četvrtak i razni običaji o Uskrsu, 
sjetio sam se običaja u mojim 
Kukujevcima . Mogu vam reći da sam 
sa sjetom slušao i gotovo su mi suze 
navrle na oči, kada se sjetim tko sada 
živi tamo, i uopće u Srijemu i Bačkoj. 

Iskrene čestitke i svaki blagoslov 
nadolazećeg nam velikog blagdana 
Uskrsa. 

Sa štovanjem Vaš JOSIP ŠORGIĆ 

PISMO ČITATELJA 











POSJET SUBOTICI NAKON 11 GODINA 


POVRATAK 


Sjedim u autobusu i jako sam 
umorna. Proteklu noć od uzbuđenja 
nisam mogla zaspati, ali srce tijelu ne 
dopušta da zaspi. Želim zapamtiti svaki 
trenutak, jer ovo sam čekala punih 
jedanaest godina - napokon sam se 
vratila u moju Suboticu! Čim sam 
ugledala natpis Subotica koji označava 
ulaz u grad, suze su mi potekle same od 
sebe. Znam da onaj tko nije tako nešto 
doživio ne može shvatiti koliko su jaki 
ti osjećaji i zašto se te suze ne daju 
zaustaviti. Tolike sam godine čekala 
ovaj dan i sada mi je teško shvatiti da 
sam zaista tu, ali moram priznati, malo 
me strah što ako se grad promijenio, 


ia 


praznike provodila u Subotici, iako sam 
u Zagrebu rođena, Suboticu smatram 
svojim gradom. Tamo sam zapravo 
provela svoje djetinjstvo i tamo mi je 
bilo najljepše. Te sam 1990. godine u 
Subotici ostavila svoju rodbinu, 
najbolje prijatelje. Zapravo, pola moga 
života ostalo je tamo čekati kada ću se 
vratiti. Iste je te godine, baš kada sam 
zadnji puta bila, umro moj dida koga 
sam beskrajno voljela i bilo me je svih 
ovih godina jako žao što mu ni na grob 
ne mogu otići. Ni njemu, a ni drugom 
didi i baki koji su umrli 1994. i 1996. 
godine. Sada ću to napokon moći. 

Bila sam presretna vidjevši koliko 

ako su se ljudi promijenili, što ako se 
sve ove godine nade i želje za 
povratkom = pretvore u = veliko 
razočarenje, jer više ništa nije isto. 

Ne znam, ali jedva čekam da 
vidim... Bojala sam se bez razloga jer 
vrijeme kao da je stalo proteklih godina, 
imala sam dojam da me nije bilo tek 
mjesec - dva, a ne čak 11 godina. 
Najsretnija je bila moja majka (tatina 
mama), jer nije mogla dočekati da joj se 
unuka vrati nakon tolikih godina. Bila 
sam dijete zadnji put kad sam bila tamo. 
Bilo je to 1990. godine, tada sam imala 
11 godina i najveći su mi problemi bili 
koliko ćemo se dugo igrati i kada ćemo 
se sutradan ponovo naći. Sve sam svoje 


su moji prijatelji iskreno sretni što sam 
se vratila i što se ponovno vidimo. Bilo 
je kao da smo opet djeca, iako smo svi 
već odrasli ljudi, a neki su od njih već 
oženjeni i imaju svoju djecu. Najviše 
me oduševilo to što nije bilo one čudne 
tišine kad si ljudi nemaju što reći jer su 
se previše udaljili. Mi nismo mogli 
prestati pričati o svemu što se u 
međuvremenu dogodilo. Zaista, kao da 
nije bila riječ o godinama koje su 
prošle, već o mjesecima. 

Svog sam uju vidjela prvi put nakon 
11 godina i oboje smo zbog toga bili 
sretni, ali priznao je da mu je tako 
čudno gledati sada pred sobom odraslu' 
djevojku, a pamti me kao živahnu 


djevojčicu koja se najviše voljela ljuljati 
na ljuljašci ispred kuće i voziti se s njim 
na traktoru. No, vrijeme prolazi i sve se 
mijenja. Ali, jedno se zaista nije 
promijenilo - Subotica je i dalje 
prekrasan grad u kojem žive izuzetno 
ljubazni i susretljivi ljudi koji žele samo 
što prije ostaviti sve godine rata iza sebe 
i živjeti normalan život, dostojna 
čovjeka. Ljudi doista žive teško, jedva 
krpaju kraj s krajem, ali ipak ne gube 
optimizam. Moram priznati da me malo 
iznenadila njihova — oduševljenost 
činjenicom da sam došla iz Zagreba, pa 
mi se znalo dogoditi da se zadržim u 
nekom dućanu i pola sata, jer su se 
prodavači okupili oko mene da im 
pričam kako je u Zagrebu. Zahvaljujući 
mojim prijateljima i posebno mom 
bratiću, dobro sam upoznala i noćni 
život Subotice. Moram priznati dan i 
malo ne zaostaje za = Zagrebom. 
Zapravo, i ne pamtim kad sam se u 
Zagrebu provela tako dobro kao tih dva 
tjedna u Subotici. Nitko mi ni u kojem 
trenutku, nije dopustio da se osjećam 
kao autsajder ili da primjetim da me nije 
bilo toliko godina. Grad se dosta 
proširio, puno je toga izgrađeno, ali to 
sve ipak nije omelo da se prisjetim 
točno puta od majkine kuće do centra 
grada. Sve sam ove godine takva 
sjećanja čuvala u glavi i u srcu i sad je 
napokon sve moglo van. Kad bi barem 
moglo potrajati što duže... 

Opet sjedim u autobusu i plačem, ali 
ovaj put zato što odlazim. Znala sam da 
će mi biti teško, ali nisam znala da će 
biti baš ovako. Bijesna sam na politiku 
zbog koje moram danas otići, jer mi 
istječe viza, ali nadam se da će se i to 
nekako srediti, pa da moj ostanak neće 
morati ovisiti o nekom drugom. Bili su 
ovo najljepši dani u mom životu, oni 
koje sam tako dugo čekala, a neću ih 
nikada zaboraviti. Svima sam tamo 
morala obećati da ću se što prije vratiti 
ine želim ih iznevjeriti. Nadam se da ću 
se uskoro opet vratiti u moju najdražu 
Suboticu. 

Tajana Ivković, stident prava iz 
Zagreba 

SOTONIZAM I POLITIKA: 





(O MILOŠEVIĆEVIM ODLU LANA 
ODLUGILALA VRAGARADI 


Hrvatska je javnost zgrožena 
otkrićem da je iz groba na 
križevačkom groblju ukradeno 
tijelo mrtvog ženskog 
novorođenčeta, za kojim policija 
još uvijek traga. Ovaj bizaran 
događaj, mnogi povezuju s 
djelovanje okultnih skupina, koji su 
tijelo djeteta ukrali da bi mogli 
upražnjavati sotonističke rituale. 

U knjizi —"Satana" — veliki 
poznavatelj sotonizma, masonerije 
i svega okultnog i onostranog, 
slikar i nakladnik Miro Glavurtić 
opisao je ritual u kome se mrtva 
glava (sotonisti kažu, najbolje 
dječija ) koristi da bi se saznavali 
odgovori na razna pitanja. 

"Kršćanstvo kao i sve druge 
religije pretpostavljaju da postoji i 
zla sila. S obzirom da postoji 
Sotona, općenito se smatra da on 
inspirira i svoju crkvu, ustrojenu 
prema određenoj hijerarhiji. "- kaže 
Glavurtić - "Također, vrlo je često 
mišljenje da je i masonerija u 
nekim svojim stupnjevima 
sotonska. Literatura o tome je vrlo 
obimna. 

Sotonizam ima različiti 
instrumentarij - od proricanja, a 
jedan od kojih je i instrumentarij 


glave mrtvog čovjeka." Naš 
sugovornik objašnjava kako u 
svakoj  masonskoj loži kod 


inicijacije postoji skelet, izvađen iz 
groba, a ako je to ono što o tim 
ritualima znamo, ono što ne 
znamo — zasigurno _ je mnogo 
mračnije." 

Kada je riječ o sotonizmu kod 
nas, o otkopavanju leševa, 
gospodin Glavurtić drži da je 
takvih slučajeva mnogo više. Oni 
se često mogu objasniti ludilom, 
posebnim duševnim stanjima - 
mjesečarstvom... "Ali što je 





mjesečarstvo?" - pita se on - " 
Bečki pisac Hermann Boch smatra 
da je mjesečarstvo mnogo šira 
pojava. On smatra da čitavo 
čovječanstvo polako tone _ u 
mjesečarstvo, koje obuhvaća 
široke slojeve mladih ljudi. Mi još 
ništa definitivno ne možemo reći ni 
zaključiti, jer ne znamo u kojoj 
mjeri Sotona djeluje preko zdravih, 
a u kojoj (možda još većoj?) mjeri 
može djelovati preko bolesnih ljudi 
i preko mjesečara." 

Dosta se pisalo i o povezanosti 
sotonizma i politike. Povjesničar 
Vjekoslav Klaić smatrao je da se i 
u politici i u povijesti vodi stalna 
borba između Boga i Sotone. Ta 
se borba vodi na svim razinama, 
ali ponajviše baš na najvišim 
političkim razinama. 

Gospodin Glavurtić tvrdi da se 
štovatelji Sotone ovom kultu 
okreću iz uvjerenja da je Sotona 
božanstvo kome treba služiti, da 
bi se uspjelo u životu: "Oni vjeruju 
u zagrobni život, raduju se što će 
to biti pod svjetlošću Lucifera u 
vječnosti. Svi oni su manje više 
svjesni da osim koristi koju mogu 
imati u javnom životu i karijeri, 
također mogu imati i sva 
prokletstva i oni ih i očekuju. 
Imamo svjedočanstva velikih 
slavnih pjesnika - (Jejts je bio 
sotonist, a Karduchi je bio mason 
33 stupnja)- iz njihovih se pjesama 
vidi da oni prokletstvo očekuju - 
žele da se čini zlo i da zlo dođe."- 
kaže naš sugovornik, a na upit koji 
su = političari -— posezali = za 
"uslugama" ovakve vrste, navodi 
primjer Mirjane Marković, supruge 


Slobodana Miloševića: 
"Miloševićeva žena je stalno 
konzultirala jednu beogradsku 
vračaru, koja je imala vrlo 


značajnu klijentelu. Ta se vračara 


hvalila da joj Mirjana Marković 
dolazi vrlo — često, — gotovo 
svakodnevno i da nema ni jedne 
odluke koja je donesena, a da se 
ona prethodno nije konzultirala s 
njom. To svjedočanstvo znamo 
odavno, to u Beogradu svi znaju. 
Pokušao sam racionalizirati 
relaciju te opskurne vračare i 
Slobodana Miloševića i došao do 
toga da je to bilo otprilike ono što 
su svojedobno rekli o Hitleru: i 
Hitler je bio medij takve vrste - 
slabić koji je u jednom trenutku 
dobivao takvu moć i energiju da je 
zračio. Takvi su ljudi prije svega 
stjecali nevjerojatnu govorničku 
moć - to mogu reći za Hitlera, ali i 
za Miloševića, o kome su njegovi 
školski i fakultetski kolege govorili 
kao o slabiću. Odjedanput se pred 
narodom izdigao prije svega 
govorništvom, jer _ je znao 
artikulirati njihove tajne želje. On je 
postajao istinski vožd. Sto se 
događa u takvim slučajevima da 
jedan slabić, odjednom nadahnut, 
postaje nadčovjek, čak i pojam 
nadčovjeka o kojem je govorio i 
Niche? Hitler čak spominje da je 
susretao tog Nadčovjeka, kao što i 
ljudi oko Jejtsa govore da su 
susretali to biće. To je bila neka 
dijabolička materijalizacija koju su 
vidjeli. Dakle, jedan slabić, jedan 
mjesečar u takvim trenucima (to 
jeste misterij) govori o 
nadčovjeku." 

Naš sugovornik se pita -tko u 
stvari upravlja svijetom ? "Možemo 
li zaključiti da je jedna vračara 
bitnija u odlukama koje se tiču 
sudbine _ naroda, nego vidljivi 
eksponent jedne politike? Da li je 
Milošević tu sekundaran, a vračara 
primarna? Pogledajte , Carterova 
sestra uživa glas "velike vještice", 
George _ Bush, otac _ i djed 

pripadnici su sotonističke sekte - i 
što možete misli o njima? Vode li 
oni državu ili njihovi sotonistički 
hijerarsi, a oni su samo 
eksponenti?" Na pitanje - tko vodi 
Hrvatsku? - Glavurtić odgovara - " 
Ja znam tko ne vodi. Znam da je 
nikad nije vodio ni Tuđman i da je 
nikad neće voditi ni Mesić. A ne 
znam iko je vodi. U stvari, mi 
znamo da je predsjednika koji je 
mrtav lako proglasiti tiraninom, 
međutim, svi će oni na kraju 
završiti na isti način - svi će biti 
ogoljeni, s vremenom će se 
pokazati da su bili obične kreature. 
S vremenom će biti sve manje 
pravih ličnosti u politici, sve će više 
biti karikatura i medijuma - neke 
druge politike, ,a da se i ne govori 
o medijima nekih okultnih sila. " 
Naša politička scena, prema 
Glavurtiću, puna je mjesečara. Oni 
prije svega nemaju ni političku, a 
ni opću kulturu: "Neki mi djeluju 
baš kao pravi mediji, što znači da 
će oni u takvom stanju lišenosti 
ljudskog, u potrazi za karijerom i 
uspjehom - oni će proglasiti heroje 
kukavicama, isporučiti ih stranom 


sudu... To je vjerojatno inverzija 
koju svaka kukavica koja nije 
učestvovala ni u čemu herojskom 
hoće napraviti. Ja naravno znam 
da se zločini moraju kazniti, ali da 
se to radi kada dođe neka 
sumnjiva žena, koju u Beogradu 
neće ni da prime i da diktira 
čitavom narodu, i to narodu koji je 
spreman preko svoje inteligencije, 
preko svojih novinara sudjelovati u 
hajci, tako da vjerojatno mnogo 
nevinih heroja strepi što će biti. 
Novine su pune _ vijesti o 
samoubojstvima heroja i toga će 
bojim se biti sve više. To je bolesno 
stanje koje pogoduje sotonistima." 

Jedno od pitanja koje se u 
nekim — krugovima sve više 
potencira je što se događalo u 
Daytonu, odnosno, da li je točno 
da je na neke aktere tih događaja 
djelovalo _i  "onostrano". Naš 
sugovornik ističe da poslije svega 
što znamo o sotonizmu, o povijesti 
i najnovijoj povijesti koja je puna 
tajanstvenih stvari, nakon čitavog 
niza romana i literature koja govori 
o tim fenomenima, uopće se ne 
možemo više ničemu čuditi: 


UHAPŠEN MILOŠEVIĆ 


Beograd - Haag - Slobodan Milošević uhićen 


"Doista ne znam što se pokojnom 
Predsjedniku događalo u 
američkoj bolnici u čijem se 
muzeju, kako pišu američke 
novine, čuva — penis — Johna 
Dillingera, kao neka relikvija?! U toj 
bolnici se jedan Kadijević kao dak 
američke vojske doučavao. Dosta 
sam pisao o Daytonu, na osnovu 
podataka koje sam imao, mislim 
da su neki od pregovarača u tom 
gradu bili izloženi nekim ,u 
najmanju ruku neobičnim 
prosedeima. Mislim da to Nikola 
Koljević nije mogao izdržati. On je 
već tamo imao krize. Neki američki 
autori govore o fenomenu 
upotrebe nasilja u prosvećenju. 
Tako da je njima praktično genocid 
- < Hiroshima, Drezden, Vukovar, 
Sarajevo, Srebrenica, Ruanda - 
nužan, jer se oni ne _ mogu 
emancipirati bez toga. 
Demokracija bez toga ne bi, kako 
neki s pravom kažu, ne bi bila 
demonkracija. Drago mi je što je tu 
sintagmu upotrijebio i kardinal 
Vinko Puljić." 

Vesna Kljajić 


Uhićenje Miloševića pozdravio je svijet 


(Rusija je ostala suzdržana, ali samo suzdržana), 
dok je Srbiji prijateljska Grčka diplomatski 
oprala ruke i izjavila kako je to "unutrašnje 
pitanje SRJ". 

Haaški sud je uhićenje ocijenio kao pozitivan 
korak, koji je u "duhu konstruktivnih razgovora 
vođenih tijekom nedavne posjete ministara 
pravosuđa Srbije i SRJ", pa stoga "predsjednik 
Haaškog suda i glavna tužiteljica zahtijevaju od 
jugoslavenskih vlasti da Slobodanu Miloševiću 
uruče nalog za uhićenje koji je ponovno izdan 23. 
siječnja 2001. godine na osnovu optužnice od 24. 
svibnja 1999. godine. Konkretno, predsjednik i 
tužiteljica su ovlastili tajnika, Suda da putuje u 
Beograd što je moguće prije, kako bi podsjetio 
vlasti Srbije i SRJ na praktične modalitete 
njihovih obveza u skladu sa, (među ostalim), 
pravilima 56 i 57 Pravilnika o postupku i 
dokazima MKSJ-a. Uz to, tajnik će zatražiti 
primjerak optužnice koju su protiv Slobodana 
Miloševića podigli nacionalni organi. 

Vesna Kljajić 


ZOV SRIJEMA 25 


je u nedjeljno rano jutro, da ironija sudbine bude 
veća - 1. travnja. Nakon što je prepraćen u 
okružni zatvor, nakon čega mu je od strane 
istražnog suca izrečena mjera pritvora od 30 
dana. Ovako bi izgledao običan novinarski tekst, 
ali mi o balkanskom krvniku ne_ možemo pisati 
bez ogorčenja. 

Ipak, postoji nekoliko stvari koje čovjek ne 
može zaobići: Miloševića je uhitio NJEGOV 
narod, a nije ga štitila VOJSKA - kako je 
očekivao. Nakon pretraživanja vile u kojoj je 
Živio, pronađeni su planovi o vojnom udaru - 
premda nije jasno s kime je Milošević mislio 
izvesti takav udar, kada ga vojska, - kako smo već 
rekli - nije podržala. 

Milošević je noć prije uhićenja izjavljivao 
kako "sedi s drugovima i pije kafu". Potom je - 
kad je skužio da je Vrag odnio šalu, dramatično 
izjavio kako se "živ neće predati", već će "ubiti 
suprugu, kći pa sebe", ali očito da je od te 
plemenite namjere odustao. 

U posjeti kod obitelji Benčić u Malom Pogancu kod Koprivnice 


MI HRVATI IZ VOJOVODINE 
PRVE SMO ŽRTVE ETNIČKOG 
ČIŠĆENJA, A O NAMA U 
JAVNOSTI NITKO NE GOVORI! 


Odlučili smo napraviti seriju reportaža o našim 
ljudima koji žive diljem Hrvatske. Naši prvi domaćini 
su obitelj Benčić - Blaženka i Ilija. Uputili smo se u 
selo Mali Poganac, u blizini Koprivnice, i nakon što 
smo razgledali imanje, porazgovarali s našim 
domaćinima. Glavnu je riječ vodila glava kuće, 
gospodin Ilija, dok se gospođa Blaženka uključivala 
tek s ponekim komentarom. Njoj, kako je rekla, 
najviše smeta što su u selu trošne kuće, što na 
njima ima puno posla, što nema kvalitete življenja 
onakve kakve je naučila imati u Rumi. Kaže, stekli 
su prijatelje, druže se s ljudima, ali to ipak nije to, 
pa je često deprimirana kada se sjeti svega onoga 
što je ostavila u starom kraju. Gospodin Ilija priča: 

-Zivjeli smo u Rumi u ulici Matije Gupca. Na broju 
1 imao sam  —mehaničarsku radnju koju sam 
održavao 32 godine. Za te 32 godine nisam odbio ni 
jednu mušteriju, sve dok nisu počele igre s 
nacionalizmom. Radio sam mnogo, što će potvrditi 
svi ljudi koji me poznaju. Supruga je godišnje tovila 
preko 500 svinja, a sad izračunajte koliko je iz naših 
obora tovljenika izašlo za 32 godine! Godine 1972. 
inicirao sam prikupljanje sredstava za asfaltiranje 
puta u našoj ulici. Uz pomoć mnogih ljudi, a 
posebno nam je pomogao inženjer Đurđević. Na 
kraju smo taj put završili i mislim da je naša akcija 
potakla izglasavanje samodoprinosa za asfaltiranje 
drugih cesta u Rumi. 

*Kako je kod vas u Rumi počeo nacionalizam? 

- To ću Vam najbolje objasniti kada dođe vrijeme 
svinjokolja, Božića i krsnih slava... Za pravoslavnog 
Svetog Nikolu imao sam po deset poziva, pa sam u 
šali rekao najbolje da jedan dan idem kod jednog 
domaćina, drugi dan kod drugog i tako redom. Kad 
bi se kod nas tovarile svinje, skupilo bi se puno 
dvorište ljudi, da pomognu... nema vjerskog 
blagdana na koji jedni drugima nismo dolazili, kad 
je jedan susjed Srbin otišao u zatvor, mi smo svi 
organizirali obradu njegove zemlje. Kad jednom nije 
došao berač kukuruza, za tili čas sam sazvao 
poznanike na berbu. A kad je sve počelo, došli su 
neki iz Pećinaca i rekli: "lija, jesi li ti Hrvat? "- kažem 
da jesam i pitam zbog čega - kažu, "čuli smo da po 
hoćeš seliti. Ako to napraviš, mi ćemo leći pred E, > bodića - ska 
kamion!" Fans HE ms 


Poslije gledam televiziju i vidim miting na Ušću u Blaženka kao mladenka, 1958 god. 

Ilija je bio i predsjednk HKPD “Matija Bubec" u Rumi, sjedi četvrti sljeva 


Beogradu. Gledam, neki viče "Slavonija je srpska"?! 
Što ovaj govorim, mislim se, a onda odmahnem 
rukom i kažem - valjda se napio! Ali kada je Šešelj u 
Skupštini javno rekao "Hrvati moraju van" - počele 
su nevolje. Nekima su u dvorište bacali bombe, 
ispred moje kuće su pucali, pa sam svako jutro 
skupljao čahure. Krenule su priče o tome da sam 
vozio Tuđmana, da mi je sin u Zengama... Unatoč 
svemu, vjerovao sam da neću otići. Mogu uprijeti 
prst na jednoga - neću mu reći ime, koji nas je tjerao 
i čuda stvarao. Ostali su se bojali, a onda je preko 
noći buknulo. Kći mi ima kuću u Osijeku, sin je 
završio fakultet i kad je rat m = 
počeo, otišao u Hrvatsku. | > 
Potom mi _ je izgorjela 
majstorska radionica. Pričalo 
se da su "deca podmetnula 
požar" Otprilike znam tko je 
zapalio. Dolazila je milicija i 
istražni sudac koji je rekao 
"Čika Ilija, moj otac popravlja 

traktor kod vas, nemojte | 
misliti da je to neka 
sabotaža..." Navaljivanja da 
mijenjam kuću bila su sve 
češća. Sve se češće sjetim 
svog oca kojega su zatvorili 
u vrijeme otkupa, jer nije 
imao žita koliko su tražili. 
Tako se i sada dogodilo. To 
je bila "seča knezova"! Ljudi 
moji, pa mi smo tamo živjeli 
stoljećima, mi smo imali 
svoju kulturu, svoj Hrvatski 
dom, mi Hrvati smo imali 
tamburaški — zbor, — imali 


Blaženka Benčić kao i sve “Brežanke" 
sekciju Hrvatskog kulturno prosvetnog društva “Matija Gubec" u Rumi 


amaterska društva, sazidali 
smo još jedan Hrvatski 
dom... I tu su pomogdli i Srbi, 
jer su i oni dolazili u taj dom! 
Nikada nije bilo svađe i još 
uvijek se pitam što se 
dogodilo! 

*Kako je došlo do toga 
da se doselite baš u Mali 
Poganac? 

- Taj je čovjek u nekoliko 
navrata dolazio kod mene, a 
ja nisam želio ići iz grada u 
ovo selo. Premda je ovdje 
zemlja nevjerojatno rodna i 
plodna, i agronomija 
prenijeta iz Srijema daje 
sigurne rezultate. Međutim, 
najveći je problem što se 
ovdje u ovom kraju ne može 
prodati. Ja sam tamo ulicu 
asfalti'o, a ovdje u dvoru 
gazim blato! U kuću mi se 
uselio jedan iz Petrinje. Upao 
mi je u kuću, on i njegovi su zauzeli cijelu kuću, a 
žena je bila u prizemlju. 

*Kako je on prihvatio kad je došao ovaj Srbin 
iz Poganca i rekao da ste s njime zamijenili 
kuću? 

- Svađali su se na krv i nož! 

*Vidim da ste iz Rume doselili i svoga psa? 

- Jeste, našeg Džekija. Njegova je vrijednost je 
ko da smo doselili dva bika! Prvo, on je umiljato 
pseto, a drugo, on je tu toliko štakora polovio i 
postao je miljenik cijelog sela. Zna svaku kuću. 

*Je li bilo ee za vrijeme seobe? 








izrađivala nošnje za folklornu 

-Imao sam problema u Srijemskoj Mitrovici: 
držao me carinik od ujutro do poslije podne - htio 
je da skinemo traktor sa kamiona "da vidi jesu li 
gume napuhane"! Kad je došla smjena, dobili smo 
papire a da nas nitko nije ni pogledao. Moja je 
selidba bila jako teška. Dolazilo mi je da otvorim 
vrata i iskočim iz kamiona: kuda ja idem? I zašto? Ja 
sam zreo čovjek, a ne avanturist! Pa ja nisam tamo 
nikoga ni uštinuo, a ne da sam nekome nešto nažao 
učinio! Nisam se ni sa kim ni posvađao! Crni dani 
su nastali kad sam došao: nikog ne poznaješ, odem 
u Koprivnicu srediti papire i dođem kući i plačem. 
Pita žena zašto plačem? Kažem, kako neću plakati, 
pa nitko mi Dobar dan ne kaže! To su najveći 
problemi starijih ljudi! Ja sam društven čovjek, 
navikao na ljude i druženje. Sad je druga priča, 
upoznao sam ljude i sve je krenulo normalnim 
tokom. | onda tako, malo s tim zanatom, sin je u 
Zagrebu otvorio tiskaru. Prošla je godina bila jako 
dobra - nikada nismo tako dobro uspjeli prodati 
svinje, kao te godine -i naplatiti ih. Daj Bože da se 
ponovi još koji put. 

*Sad vidim, imate i ovce? 

- Ovce imamo stalno. Tu je trava proizvod broj 1. 
Trava je vrijedan proizvod - traži malo ulaganja, a 
donosi dosta prihoda. Ove godine smo prodali 
vagon sijena, a ovce držimo zato što je ovca mila 
životinja, koju je milo gledati. A osim toga, ona daje 
dosta gnojiva, a prodaju se i janjad. 

*Da li biste se vratili nazad? : 

- Nazad se ne bih vratio. Mada je bolno. Sto dalje 
idem, ne znam je li bolje ili gore - kad se sjetim onog 
života, onih prijatelja... Tamo sam bio čovjek od 
ugleda - bio sam sudski porotnik, kod mene u radnji 
skupljalo uvijek puno ljudi. Da me nisu istjerali iz 
kuće... da se nije onaj nasilno uselio u kuću i 
zauzeo je... Taj je prijetio, galamio, a kad sam 
pošao u Hrvatsku, pretresali su nas na granici, jer 
su tražili novce. Sad živimo ovdje - nastojimo živjeti 
isto kao što smo živjeli tamo - kuha se dva puta 
dnevno, jedemo ista jela... Međutim meni fali naša 
čitaonica, ona sastajanja, igranke i slavlja...Imali 
smo svoje tamburaše, i to mi zaista fali. 

*Koliko imate godina? 

- Imam 69 godina, ali osjećam da još mogu raditi 
i stvarati. Kažem gojio bih bikove, ali moji neće ni da 
čuju. Lani sam pokosio 33 jutra livada, to je 
ogromna površina. Zelio bih reći i par riječi o ovom 
mom selu i ljudima u njemu: ja sam došao u čisto 
srpsko selo, tu je nas četiri kuće doselilo. Ni jedan 
incident nismo napravili, niti smo se posvađali s bilo 
kime. Mislim da sam ovdje dobro primljen, griješio 
bih dušu kad bih rekao drugačije. Odlazim u dvije- 
tri kuće, a sa svima imam odnos poštovanja. 
Nemam nikakvih pretenzija na ničije imanje i zato 
sam u korektnim odnosima sa svima. Jer, pazite, oni 
što su za tu "obavezu" 1948. maltretirali mog oca, 
svi su doživjeli zlo u životu. Božja kazna je spora ali 
stiže bez izuzetka. | sinu sam isto kazao, pazi na 
svaku riječ i na svakog čovjeka. Svaki je čovjek 

vrijedan, ali pazi koga biraš za prijatelja, jer se kaže 
- Pokaži mi prijatelje, pa ću ti reći tko si. 

*Na Vašem imanju sam vidjela 88 borova?! Taj 
čovjek s kojim ste mijenjali kuću bio je, izgleda 
veliki štovatelj druga Tita? 

- Kod nas u Rumi u parkovima sadile su se ruže 
za Tita, a ovdje je deda Pera, neka mu je laka 
zemlja, kad je Tito umro posadio 88 borova. Znate li 
što me ovdje najviše drži? Ova lijepa priroda! Ovdje 
je svaka kuća kao vikendica - brežuljci, šuma... Kad 
čovjek ujutro ustane, ne može se nagledati ljepote! 
To je ono što me umiruje, ali u Rumi... U Rumi sam 
ostavio  djedove, pradjedove...ostavio — kuću, 
prijatelje, sve... 

* Kad već spominjemo mrtve - jeste li išli na 
groblje u Rumi? 

- Ne. Odemo ovdje na groblje ako netko umre, a 
čujemo da su neki od ljudi sa kojima smo mijenjali 
kuće bili na groblju, obići grobove svojih mrtvih. 
Volio bih obići groblje u Rumi, a volio bih obići i 
neke prijatelje ... Mora bih nabrajati do ujutro da bih 
nabrojio sve njih. Kad mi je gorjela radnja, ispalo je 
da je 300 ljudi stajalo po strani i gledalo, a gasila su 
je dva Hrvata i tri Srbina - jedan susjed i njegova dva 
sina... Sto se tiče groblja, na groblje je trebalo 
odmah ići. Ja neću ići, jer sam jako uvrijeđen. Sada 
je taj što me tjerao i otjerao tobože pitao zašto sam 
otišao. 

*Sto biste rekli na kraju? 

- Mi Vojvođani koji smo došli ovamo, uopće se 
ne bavimo politikom, ali se politika bavi nama.- Mi 
nigdje nemamo nikakvog predstavnika. Imamo 
Tomčića koji je visoko došao, a koliko on o nama 
zna, a koliko o nama ne zna... Nema nas na radiju, 
u novinama, ništa se o nama ne govori! O 
Bosancima, Hercegovcima, Istranima se govori, ali 
o Vojvođanima ne. To su radni ljudi koji rade i žive, 





llija i Blaženka Benčić sa našom novinarkom 
Vesnom Kljajić u novom domu u Malom Pogancu 
a zbog čega smo se ovdje našli, nije naša krivnja. 
Svaki je izgubio 80 posto onoga što je imao tamo. O 
tome bi naša vlast trebala povesti računa. | o tome 
da je Milošević prvo etničko čišćenje napravio s 
Hrvatima iz Vojvodine. Ciji smo mi? Oni nas 
potjerali, ovdje nas nisu posve primili! Ovo je naša 
država, druge nemamo! Čiji smo mi? Ne daj Bože 
da nam skinu mirovine, kao što se desilo s 
Bosancima! Sa takvom mirovinom ovdje nećemo 
imati ni za kruh! 

Vesna Kljajić 


Bretan Uskrs 


soim čitateljima žele 


Ka “Vdruga profjeranib Hrvata iz Orijema, Bačke i Banata 


i redakcija Cova Arijema 

HODOČAS. 
NIČKO 
MJESTO 


DOLINA 
PODNO 
PLANICE 


ZAKLJU- 
ČAK 


ZORAN 
PRIMORAC 


ŠTETNA 
BILJKA U 
USJEVU 


NOVINSKI 
OGLAS 
LUKSEM- 
BURG 


MJESTO 
NA DUGOM 
OTOKU 


EKSPERI- 
MENT 


SRČANI UDAR 


PUHAČKO GLAZBALO 
SA DVA JEZIČCA 


MJERA OD 
PRIBLIŽNO 
1,3 LITRE 


SLIJED, 
RED 


NOVELA 
JOSIPA 
KOZARCA 


SORTA MA- 


ĐARSKOG 


FILMSKA 


BORAC U ALATKA 


TV-TRAKA- RVANJU 
(HRVAČ) 


Lili 


Ux 
8 
Š 


PAPI 


8 


VISOKO- 
KALORIČNI 
UGLJEN 


sia 


KISELOST 
(LAT.) 


VERDIJEVA 
OPERA 


PREDAK 
(LAT.) 


GLUMICA 
SPELLING 


CRVENI 
POLJSKI 
ŽIVOTNA 
SREDINA 
SREDSTVO 
KORUPCIJE 


TEK ISKLI- 
JALA 
BILJČICA 

mi vj 
PJESME maii 
BLAGOSLOV ZITA 
SRIJEMU Još slušam vjetar u vlatima trave 
U vlatima žita od nekud s ravnice. 
Sretan sam, I čujem zvona i nađamnom ptice... 


što te volim Srijem 

i više od toga 

ne mogu dati,. 

nitko i ništa 

mi te uzet' neće, 

a suza ako me nekad izda, 
uzdam se u ponos, 

istinu, 

i Krista! 


Sve ove godine 

u osvitu nove zore, 
pojača se plamen 

ma otete dane 
beskrajne ravnice moje! 
A uvrede koje 

počiniše tebi, 

zaboravi, 

prepusti im 

nek preuzmu sebi! 


I večeras sa mjesecom 
obići ću 

sve naše njive i orače, 
uhvatiću ravnicu u ruku, 


odmoriti se kod Petrovaradina, 


sjetiti se Jelačića sina; 
skinuti žar oku, 

a šutnjom svima, 
cijelom svijetu reći, 
nismo mrtvi, 

Srijem je Naš najveći! 


Franjo Nilić 


- A ja sam daleko i bez njih - sam. 
Pa stisnem srce očajno, jako, 
I odjednom shvatim - znam! 


Jednoga dana... Jednoga dana 
Kada nas možda neće više biti 
Dočekat će drugi, - dočekati, 


Blagoslov žita! Žutoga zlata! 
Blagoslov zemlje, zavičajnog slavlja. 
Srce će joj čuti Hrvati Podunavlja. 


Stisnut će do bola Srijem, Banat i Bačka 
Svetu grudu zemlje što živi i diše 
- Kolijevku od žita, s blagoslovom kiše. 
Marija Toldy-Brindi 


MOLITVA RAVNICE 


Još jedno proljeće. Nad snenim poljima 
Uskrsna zvona raspjevana lete. 
Ravnica šapće. A njena molitva 

Puna je sanja i bola i sjete. 


O Bože, neka u čast Tvoga Uskrsnuća 
Zazvone jutros svom silinom zvona 
Iz Bačke, Banata i Srijema... 


Za sve, kojih nema 

I one bez zavičaja, daleko od kuće. 
Daj, da za njih svane to željeno "sutra" 
Da na rodnoj grudi slave Uskrsnuće. 


Marija Toldy-Brindl 

ADRESA: 10040 Zagreb, Dubrava 49, * Tel./fax: + +385 /0/1 299 1343 = 


CIJENE POJEDINOG PRIMJERKA: 10.00 Kn / 5 DEM / CAD * PRETPLATA ZA 2000. god.: Tuzemstvo: 50 Kn 
Inozemstvo: SAD 40 USD * KANADA 50 CAD *AUSTRALIJA 50 AUD + JUŽNA AMERIKA 50 USD + AUSTRIJA 350 ATS 
FRANCUSKA 100 FRF * NJEMAČKA 50 DEM * ŠVICARSKA 45 CHF 
DEVIZNI RAČUN BROJ SWIFT ZABAHR 2 X 2500-3798887, Zagrebačka banka d.d., 

ŽIRO RAČUN ZA PLAĆANJE U KUNAMA 30101-678-113195. UPHSBB 


MOLIMO KOPIJU UPLATNICE POSLATI NA ADRESU ZAJEDNICE 
CIJENA OGLASA: Jedna riječ - 2 Kn / Za inozemstvo - 5 Kn » CIJENA REKLAME U BOJI: Cijela stranica - 500 DEM; 1/2 stranice - 250 DEM; 


1/4stranice - 150 DEM; 1/8 stranice - 80 DEM » CIJENA REKLAME U CRNO BIJELOJ TEHNICI: cijela stranica - 200 DEM; 
1/2 stranice - 100 DEM; 1/4 stranice - 50 DEM; 1/8 stranice - 25 DEM » ISSN 1330-7258 





